BØLGEKRONET STORKENÆB – HAVEFOLKET\nPå haverejserne i England har kameraet igen og igen hæftet sig ved denne bølgekronede storkenæb, der kan noget helt andet end de storkenæb, der ellers havde indfundet sig i min have. Jeg har siden fundet ud af at de fås i flere farver, men det er nu denne mørke, der er blevet genstand for min største beundring og har fundet vej ind i min have.\nStorkenæbbene her som på latin hedder Geranium Phaeum, har fået deres danske navn fra sammenligningen af de bølgede kronblade med et kjoleskørt. Den blomstrer i maj og juni med sine mange blomster på lette stilke.\nDen trives bedst i let skygge, så den er helt genial til skovbedet. Fx. i kombination med bregner og prydløg er den smuk.\nGeranium Phaeum er meget villig til at selvså sig, så hvis den bare får fred, vil du se den dukke op mange nye steder. Som med øvrige storkenæb kan du også med fordel klippe den ned efter blomstring. Planten vil så genskabe en fin vækst, der står smukt resten af sæsonen.\nNAVN: Geranium phaeum\nDANSK NAVN: Bølgekronet storkenæb\nLYSFORHOLD: Sol, halvskygge, tåler en del skygge.\nJORDBUND: Alm. god næringsrig havejord, helst ikke for tung.\nVÆKST: Opret vækst. Grønne lappede blade med røde marmoreringer\nBLOMSTRING: Maj-juni, med lillasorte nikkende blomster med bølgede kronblade.\nANVENDELSE: Meget velegnet til skovbedet.\nLone2019-04-09T17:24:11+02:0017. september 2013|\nEge Bech 17. september 2013 af 18:41- Svar\nOk jeg syntes den er flot……men den breder sig voldsom og jeg mener voldsom.\nHar kørt trillebøre fulde væk fra bare 20 kvm bed\nDen skal klippes ned efter blomstring, da den kan frø sprede sig over store områder.\nOg nedklipning fremmer nydannelse af fin bladroset\nHer gror den osse lystig i græsplænen.\nTil sommerhus grunde eller vildpræget have vil den være superflot\ngunvor 17. september 2013 af 19:35- Svar\nDet lyder godt den er så vildsom. Glæder mig, jeg har den forste gang i år, og lod nogle frø falde og samlede nogle andre, for at så dem i bakker for en sikkerheds skyld. Det er måske ikke nødvendig alligevel, hihi.\nKom endelig med ideer om flere af den slags vilde skønheder.\nFurulunden 17. september 2013 af 20:25- Svar\nBente 17. september 2013 af 20:31- Svar\nNå jeg vidste ikke, at den er så invasiv som Ege skriver. Det bliver spændende at se til næste år, og så må jeg vist hellere huske at klippe den ned efter endt blomstring! Så tak for rådet.\nCuginaK 17. september 2013 af 21:01- Svar\nMy humble opinion, jeg synes ikke den er slem. Vi har mange, rigtigt mange i haven. Det giver et fantastisk flor i maj, derefter det let klippe dem ned, lige der er jeg enig, men det er nu mere afh æstetikken.. Skulle den sprede frø der spirer, så ligger rødderne så højt ar du kan fjerne med fingrene, eller max en håndskovl. Vi har haft dem i ca 8 år nu og vi elsker dem stadig. Og bedst af alt, ingen skvalderkål fra hækken længere…\nGro 18. september 2013 af 04:48- Svar\nJeg syntes den er et must:-D – tænk, at få så mange gratis planter, som man kan fylde bedene ud med. Eller give væk til andre, der ikke lige har haft glæden af Geranium Pheum;-)\nDet er så skønt, at have noget i haven der blomstre så tidligt på året.\nJeg har også den mørke sort,men har lige købt en lilla sort hos Staudefeen 😀\nFrk. Anemone 21. september 2013 af 07:10- Svar\nVi har den i bedet sammen med tulipan Queen of Night og det ser forrygende ud. Invasiv vil jeg ikke kalde den, men den breder sig nemt og meget, men er også nem at hive op igen. Ikke til at undvære. Løvet er smukt både forår og efterår.


Skrevet af Tom Halvorsen, tom@norrbom.com på 27. august 2018 . i Udflugter & Rejser\nDen blå og gule kyst? Nej, vi taler ikke om Sverige. La Danesas journalist har været i Frankrig og besøge den franske riviera, også kendt som den blå kyst, Côte d'Azur i Provence. Turens tema var Mimosevandring, og i det tidlige forår er dele af den blå kyst helt gul af de smukke mimosetræer, der står i fuldt flor. Det skal dog siges, at man ikke skal tage til Frankrig og Côte d'Azur for synet af de smukke mimosetræer alene, for her på Costa del Sol og andre steder i Spanien kan man også se de smukke træer med de nydelige gule blomster i al deres pragt. For eksempel er der i Guadalhorce og i området omkring Plaza Mayor og lufthavnen ganske store Mimosebestande.\nForeløbig er det desværre lidt besværligt at besøge Côte d'Azur fra Málaga, da der ikke går direkte fly til Nice herfra. Der er en række alternative ruter at vælge imellem, men i dette tilfælde billigst at flyve Málaga-Oslo-Nice med Norwegian. Definitivt en omvej! Så via Oslo blev det og med ankomst i Nice midt på dagen - desværre i temmelig dårligt vejr. Ligesom i Spanien har Frankrig også haft en lang og kold vinter med meget dårligt vejr.\nFra lufthavnen i Nice gik turen direkte videre langs kysten til den hyggelige middelalderlandsby Bormes-les-Mimosas, som er smukt beliggende på en fjeldside ca. 6 km fra havet. Her besøgte vi en planteskole, som har specialiseret sig i Mimose, hvor vi så og fik forklaret, hvordan de dyrker denne eksotiske plante. Gartneriet har hele 180 arter i sortimentet, og vi lærte, at de flotte planter, som vi ser mange steder i naturen og næsten tager for givet, faktisk stammer fra Australien. De foretrækker sur jord med høj fugtighed, noget som har begrænset udbredelsen af denne plante, da størstedelen af Middelhavskysten består af kalksten, som er alkalisk og giver jorden en høj pH-værdi – altså det modsatte af sur jord med lav pH-værdi. Dette er også tilfældet på Costa del Sol, og det forklarer hvorfor, man hovedsageligt ser Mimosetræer langs kysten, ofte nær floder, og i områder med meget vand og (næsten) aldrig i bjergområderne. Spaniens bjergområder består for det meste af den omtalte kalksten.\nEfter check-in og en udsøgt 3-retters middag på det smukke og charmerende familiedrevne boutique-hotel Hostellerie du Cigalou var vejen til sengen kort for de fleste af turens 29 deltagere, som alle så frem til morgendagens vandretur langs kysten. Vandreturen næste dag levede op til forventningerne til trods for, at vejret ikke viste sig fra sin bedste side. Regnen, der var faldet i løbet af natten, havde gjort nogle af stierne glatte, og derfor passede det godt med 10 km vandring på ca. 3,5 time. Overalt så vi smukke mimoser, fyrretræer, yndige små landsbyer og en utrolig smuk – i forhold til Costa del Sol - næsten urørt kystlinje.\nOm eftermiddagen var der lagt op til en lille spadseretur i de smalle gader i Bormes-les-Mimosas, og alle lod sig fascinere af den utrolig smukke landsby med imponerende udsigt ned mod havet og de omkringliggende bjergområder. Selvom byen har under 10.000 indbyggere, findes der en række gourmetrestauranter, så om aftenen var der individuel middag med noget for enhver smag.\nDen tredje dag forlod vi Bormes-les-Mimosas tidligt om morgenen og tog med bus og båd langs kysten til Port Grimaud, St. Tropez, St. Maxime og St. Raphael, før vi til sidst ankom til Cannes og det 4-stjernede hotel Clarion Suites Cannes Croisette, som skulle være vores base de næste fem nætter. Alle landsbyerne og stederne på ruten er utrolig smukke, og det er især en fornøjelse at besøge dem om foråret, inden folk valfarter til Côte d'Azur i turistsæsonen. Den blå kyst er også meget populær blandt franskmændene selv, og mange franskmænd tager på ferie her, så ofte de kan. Port Grimaud er en lille landsby, som består af huse, der står på pæle i havet, stærkt inspireret af Italiens Venedig, og den er utrolig velholdt, med både faste boliger og ferieboliger, som slynger sig langs kanalerne. De fleste har båden ”parkeret” lige uden for deres hus, for her er båd mere praktisk end bil. St. Tropez er kendt af de fleste, og det er et sted, man bør besøge mindst én gang i livet. Det er et af jetsetternes favoritsteder og uanset hvilken tid på året, man kommer, ligger der en imponerende samling luksusskibe i havnen. I modsætning til Puerto Banus har St. Tropez stil og klasse, og hvem ved, måske er man heldig og træffe personen, der har sat St. Tropez på verdenskortet: Selveste Brigitte Bardot!\nPå fjerdedagen skulle vi igen ud at vandre, og da bussen havde kørt os fra Cannes til landsbyen Mandelieu-la-Napoule ca. 45 minutter væk, gik vi igen ca. 10 km til foden af Alperne, som stadig var dækket af sne. Et utrolig smukt syn, også med kontrasten til de gule Mimoser, der vokser vildt på bjergsiderne her. Det er ikke uden grund, at Mandelieu kaldes mimosens hovedstad, og der var mimosetræer overalt hele vejen til den lille bjerglandsby Tanneron, som ligger på toppen af en bakke. Her spiste vi medbragt picnic ude i skoven, før vi igen blev hentet af bussen og kørt tilbage til hotellet.\nPå dag nummer fem drog vi igen tilbage til Tanneron, som var udgangspunkt for vandringen til en anden landsby i en anden retning; Pégomas. Men først fik vi en rundvisning på Forcerie Vial, som er en utraditionel type gartneri, ejet af en familie for hvem mimoser er en lidenskab. Her lærte vi, hvordan mimoser kan benyttes i både madlavning, vin, parfume og andre kosmetiske produkter. Vi fik også mulighed for at smage på mange af produkterne, og de allerfleste benyttede anledningen til at købe diverse mimose-produkter med sig hjem. Både smagen og duften er fantastisk! Velankommet i Cannes var der lige tid nok til et bad og lidt afslapning, før turen fortsatte til en lokal restaurant og et umage 3-rettersmåltid, der som de fleste andre måltider var inkluderet i turens pris.\nDen sjette dag var formiddagen sat af til fritid på egen hånd i Cannes, og mange benyttede disse timer til en tur i hoved- shoppinggaden, der lå lige bag hotellet. Andre nød en udsøgt fransk frokost ved havet på en af de mange lækre restauranter. Det franske køkkenet er ikke verdenskendt uden grund, og man bliver sjældent skuffet over maden langs Côte d'Azur. Sidste halvdel af dagen var der bådtur til en af de små øer uden for Cannes, nemlig munkeøen Île Saint-Honorat, der i dag har ca. 20 munke boende, som producerer vin i verdensklasse og er leverandør til mange af Michelin-restauranterne og -hotellerne. Her får man desværre ingen smagsprøver, men det kan stærkt anbefales at købe en af flaskerne med hjem, om ikke andet fordi man har været der og besøgt produktionsstedet. Øen er blot 1,5 km lang og 400 meter bred, så der er ingen fare for at fare vild. Desuden er øen og dens farvand meget smukt, så det anbefales at spadsere en tur rundt på hele øen.\nDen syvende og sidste hele dag på turen bød på et besøg i parfumebyen Grasse, som i mange århundreder har vært centrum for verdens parfumeindustri. Her besøgte vi en blomsterfarm, som pga. sin høje kvalitet har leveret rose og jasmin til blandt andet parfumehuset Dior. Jeg købte et glas syltetøj lavet på roser, og jeg må sige, at det er det bedste syltetøj, jeg nogensinde har smagt! Efter at have besøgt byen Grasse og en af parfumefabrikkerne, som også fungerer som et museum, gik turen videre til de små landsbyer Pont du Loup og Tourretes sur Loup, og i førstenævnte besøgte vi en konfektfabrik, som bruger blomster og frugt i fremstillingen af alverdens søde sager. Et interessant og spændende indslag med masser af indkøbsmuligheder.\nOm aftenen var der fælles afskedsmiddag på havnen i Cannes, og næste morgen kørte bussen os til Nice, hvor vi havde en tidlig afgang mod Oslo. Alle gav udtryk for, at det havde været en fantastisk tur til trods for, at vi ikke havde vejrguderne på vores side, og flere nævnte endda, at de gerne ville på samme tur næste år. Og hvem ved, måske La Danesas journalist bliver en af dem? Turen kan i alle tilfælde varmt anbefales.\nTuren ”Mimosevandring i Sydfrankrig” var arrangeret af det norske rejsebureau Vitus Reiser med Tom Halvorsen som rejseleder.\nFor mere information se www.vitusreiser.no


Eksperter vil splitte europæiske banker ad - Avisen.dk\nEksperter vil splitte europæiske banker ad\nRisikable investeringer skal skilles fra privatkundernes sparepenge i EU, lyder anbefalingen fra ekspertpanel.\n2. oktober 2012 13:01\nEndnu inden EU for alvor er kommet i gang med at bygge en planlagt ny bankunion, kommer en gruppe eksperter nu med forslag til flere radikale reformer af, hvordan de europæiske banker arbejder.\nCentralt i den rapport, der tirsdag bliver afleveret til EU-Kommissionen, er et forslag om, at banker skal udskille deres mere risikobetonede investeringsvirksomhed fra den almindelige bankvirksomhed, der tager sig af privatkunders sparepenge og yder lån til småvirksomheder.\n- Dem, der løber risikoen, skal ikke bare høste gevinsterne, men også stå for tabene i bankvirksomheden, siger ekspertgruppens leder, den finske nationalbankdirektør Erkki Liikanen, ved præsentationen af gruppens rapport tirsdag i Bruxelles.\nLiikanen siger, at hans mål er at "genskabe tilliden mellem banker og offentlighed", og at den samlede reformindsats "kan give os et mere sikkert, stabilt og effektivt banksystem, der tjener borgerne, EU-økonomien og det indre marked".


De bedste hoteller med swimmingpool i Lund - TripAdvisor\nBedste hoteller med swimmingpool i Lund, Sverige\nHoteller med swimmingpool i Lund\nPrisbesked: Hotelpriserne er under gennemsnittet i Lund. Gå ikke glip af disse tilbud!\nAndre overnatningssteder i nærheden af Lund (13)\nNr. 29 af 36 hoteller i Malmø\n“Fint overnatningssted nær motorvej”\n23,8 km fra Lund\nNr. 2 af 3 B&B'er i Veberod\nNr. 2 af 2 B&B'er i Horby\nNr. 74 af 120 hoteller i København\n“Imødekommende personale, god beliggenhed”\n“Overnatning før tidlig afgang næste dag”\n36,4 km fra Lund\n“Smukke omgivelser og god mad, men triste værelser”\n37,3 km fra Lund\nNr. 1 af 7 specialiserede indkvarteringssteder i Hoor\n7,1 km fra Lund\nNr. 1 af 3 B&B'er i Bjarred\n37,6 km fra Lund\nNr. 1 af 120 hoteller i København\n“Bedste hotel i København”\n38,2 km fra Lund\nNr. 1 af 3 specialiserede indkvarteringssteder i Skivarp\n38,4 km fra Lund\nNr. 17 af 129 hoteller i Skåne


DR og billigste billån - Lad dem ikke tage Røven på dig!\nUdgivet den oktober 6, 2014 af Marcus\nKategorierBillån Tagsbilligste lån, lad dem ikke tage røven på dig, lån, rente\n2 Replies to “DR har fundet det Billigste Billån til dig”\nseptember 7, 2014 kl. 4:59 pm\nDet kan Sku ikke betale sig med alle de der fine beregning i regne ark. Alle lånene er næsten ens, så bare tag et af dem. Når det kommer til stykket sparer du ikke en skid ved at søg og søg\nseptember 19, 2014 kl. 2:41 pm\nDet er måske en idé også at nævne, at nogle banker faktisk er villige til at forhandle om prisen på lånet. På denne måde får du måske hurtigt det billigste billån på markedet.\nNu kan jeg lidt til det, da jeg er pensioneret bankrådgiver:)\nForrige indlægForrige LB’s husforsikring har vundet!\nNæste indlægNæste Links – Vurdering og test af billån


Udlejning - Livsglædesentret\nUdlejning af Kursuscenter\nUdlejning af kursuscenter på sjælland\nLivsglædecentrets lokale udlejes ofte til afholdelse af mindre foredrag, undervisning af mindre grupper eller til workshops.\nUdlejning af kursuscenter på sjælland ved Roskilde. Livsglædecentret fungerer som kursuscenter og tilbyder erhvervsudlejning på dags eller weekend basis.\nLivsglædecentret er et lille intimt kursuscenter, der ligger tæt på naturen, i Salløv kun 8 km syd for Roskilde.\nKursuscentret kan lejes til kurser, foredrag, workshops og andre arrangementer.\nDer er gjort meget ud af at skabe et smukt miljø med god energi.\nKontakt mig venligst for et personligt møde, hvor du kan se stedet og bestille leje af lokaler.\nRing på tlf. 40 95 88 75\nPriser lokale udlejning\nHverdagsaften: kr. 450,-\n1 hel dag, kl. 8-17: kr. 1.500,-\n1 weekend: kr. 3.000,-\nPraktiske oplysninger ved lokaleudlejning\nHvis der ønskes rengøring efter brug, kan dette indgå i aftalen, ellers er det lejeren, der skal sørge for det.\nFodtøj og rygning\nFodtøj og rygning indendørs er ikke tilladt.\nParkering skal foregå på matriklen tilhørende Brøndvejen 5.\n“Jeg var så heldig at komme på et kursus, afholdt på Livsglædecentret. Udenfor blæste en snestorm, men indenfor oplevede jeg en dejlig varme. Der var tændt op i brændeovnen og levende lys overalt, selv på toilettet.\nDet var med til, at jeg straks fra start følte mig rigtig godt tilpas. Lokalerne er nænsomt sat i stand, med stor respekt for det oprindelige. Jeg behøver vel næsten ikke at nævne, at atmosfæren er ligeså smuk.”\n“Jeg fik lov til at leje kursuscentret en aften hvor der var samlet 12 søde damer der ville lære mere om online synlighed. Lokalerne var super hyggelige og der var sat borde og stole op så der var god plads til alle. Rummet var varmet godt op med den super effektive brændeovn. Det var nogle kanon gode timer vi fik sat sammen i dette super fede kursuscenter. Jeg kommer helt sikkert igen for at undervise.”\nHar du spørgsmål til lejemålet af livsglædecentret er du velkommen til at kontakte mig\nSkriv til Sanne >


Opskrift på gillede tyangplader med chili - Utrolig nem og sund snack\nGrillede Tangplader med chili\nUdgivet: Jul 25, 2018 · Redigeret: Jul 25, 2019 · Af Madrejsen.dk\nHvis du leder efter et godt alternativ til usunde snacks, er du landet på den helt rigtige side.\nPå siden her vil jeg vise dig hvordan du kan lave nogle vildt lækre og sprøde grillede tangplader med chili smag.\nSe også: Opskrift på popcorn med chokolade\nDu sidder måske og tænker, hvad er grillede tangplader med chili?\nGrillede tangplader med chili smag er en udbredt snack i specielt Vietnam og smager super godt, hvis du spørger mig. Tangplader kendes bedst fra sushi, hvor de primært bruges. Der findes mange andre mulighed for at bruge tangplader. Dette er blot en opskrift på brug af tangplader.\nAlternativ til usunde snacks\nI dags Danmark er supermarkedets hylder fylde med et stort udvalg af snacks. Specielle de usunde snacks, så som chokolade, lakrids og vingummi, indeholder typisk rigtig mange kalorier og er en meget udbredt dele af eftermiddagssnacks, når man er ude at handle ind.\nUsunde snacks er meget almindelige i vores del af verden, men hvis vi rejser mere øst på til Asien finder vi er kæmpe udvalg af alternativer, der aldrig har set skyggen af sukker og fedt. Disse grillede tangplader er meget udbredte i østen og spises som mellemmåltid og snacks om eftermiddagen.\nUtrolig nem opskrift på grillede tangplader med chili. Perfekt som velkomstsnack eller snack til festen. De er også perfekte som let mellemmåltid, inden frokost eller om eftermiddagen.\nNøgleord: Sund snack, Tangplader\n1 spsk chilisauce (evt. Sriracha)\nI en lille skål blandes vand og chilisauce. Tilføj mere chilisauce, hvis du ønsker mere smag.\nPensel den grove side af tangpladerne med vand-chili blandingen og fold dem sammen på midten en gang.\nBrug en kniv til at skære 5-6 tangstykker vinkelret på folden.\nForvarm en ovn til 180 grader og bag tangstykkerne i cirka 5 minutter eller indtil de er lækkert sprøde.\nTangpladerne er bedst lidt efter de kommer ud af ovnene. Men de kan holdes sprøde ved at opbevare dem i en tætlukket bøtte.


Ofte stillede spørgsmål om uddannelse\nOfte stillede spørgsmål om valg af uddannelse\nFå svar på de spørgsmål, som vi oftest får i forbindelse med valg af uddannelse, SU og elevløn\nAnsøgning og skolestart\nHos NEXT Uddannelsesrådgivning besvarer vi alle dine spørgsmål og overvejelser vedrørende din fremtidige uddannelse.\nVi svarer blandt andet på spørgsmål om:\nAnsøgningskrav, optagelse eller andet, der knytter sig til de forskellige uddannelser som NEXT tilbyder.\nRing til os på 33 88 03 00\nEUD står for erhvervsuddannelse.\nMed en erhvervsuddannelse får du en praktisk orienteret uddannelse, hvor du både får brugt dit hoved og dine hænder.\nDit uddannelsesforløb veksler mellem skole og læreplads.\nEfter uddannelsen får du et svendebrev, som bevis for at du har færdiggjort din uddannelse.\nEUX står for erhvervsfaglig studentereksamen. Med den får du både en erhvervsuddannelse og en studentereksamen.\nMed eux får du to uddannelser i én.\nNår du er færdiguddannet har du både et svendebrev, men også en studenterhue, som giver dig masser af muligheder.\nDu kan altid skifte fra eux til eud, men ikke omvendt. Du kan ikke skifte fra eud til eux, da du på en eux har gymnasiale fag under grundforløb 1 og grundforløb 2.\nNår en uddannelse har kvotepladser, betyder det, at uddannelsen er adgangsbegrænset. Og det skyldes, at der er flere elever, som søger uddannelsen, end der er plads til.\nØnsker du at søge en uddannelse, som har kvotepladser, er der som oftest en særlig tilmeldingsprocedure.\nLæs mere om, hvilke uddannelser der er kvoteuddannelser, og hvordan du søger dem.\nHvilket grundforløb skal jeg starte på?\nKommer du direkte fra folkeskolen, så er grundforløb 1 (GF1) for dig.\nDu kan dog selv vælge, om du vil starte på grundforløb 1 eller grundforløb 2, hvis det er mere end seks måneder siden, at du afsluttede 9. klasse og højst to år siden, at du afsluttede 9. eller 10. klasse.\nGrundforløb 2 varer 20 uger og er målrettet den uddannelse, du har valgt. Det giver dig færdigheder til at komme på hovedforløbet.\nInden du afslutter grundforløbet, skal du finde en læreplads i en virksomhed eller være optaget i skoleoplæring hos NEXT. Det er nemlig et krav for at komme videre til hovedforløbet på din ønskede uddannelse.\nKan jeg tage en 10. klasse hos jer?\nJa, og du kan vælge mellem flere forskellige linjer.\nLæs mere om 10. klasse på NEXT.\nKan jeg tage en gymnasial uddannelse hos jer?\nJa. NEXT tilbyder både stx, hf, hhx og htx.\nNEXT har seks gymnasier i Storkøbenhavn. Alle vores gymnasier har hver især nogle skarpe faglige profiler.\nUanset, hvad dine interesser er, kan du helt sikkert finde et gymnasium, der passer til dig.\nFælles for alle vores gymnasier er det karriereorienterede fokus, den praksisnære undervisning og det gode studiemiljø.\nFind vores gymnasier og læs mere om, hvad de tilbyder.\nHvordan søger jeg om optagelse på en uddannelse?\nAlle erhvervsuddannelser skal man søge ind på via Optagelse.dk.\nHar man en uddannelsesaftale (læreplads) med en virksomhed, så er den adgangsgivende til erhvervsuddannelsen, og man behøver derfor ikke at søge uddannelsen på Optagelse.dk.\nAlle erhvervsuddannelser kræver, at man har bestået dansk og matematik fra 9. eller 10. klasse.\nNogle uddannelser kræver også, at du skriver en motiveret ansøgning og eventuelle andre bilag, som vedhæftes, når du søger ind.\nAdgangskrav for at søge ind\nSå kan vi tilbyde dig en optagelsesprøve i dansk og/eller matematik, eller en samtale med en studievejleder med henblik på optagelse.\nSkriv til os på optagelsesproever@nextkbh.dk, hvis du behøver en optagelsesprøve.\nNogle af vores erhvervsuddannelser har et begrænset antal pladser (kaldet kvoteuddannelser), og derfor er der også særlige adgangskrav og særlige tilmeldingsprocedurer for at søge ind.\nDu skal som altid opfylde de generelle adgangskrav, som er 02 i gennemsnitskarakter i dansk og matematik, men derudover skal du også skrive en motiveret ansøgning.\nLæs mere om kvoteuddannelser og adgangskrav.\nHvor kan jeg tage en uddannelse henne?\nVi har 12 forskellige adresser på NEXT.\nNogle uddannelser kan du tage på flere adresser, men mange er dog tilknyttet en enkelt adresse.\nUnder hver uddannelse kan du se, hvor du skal gå.\nFind de adresser, som NEXT har uddannelser på.\nLæs mere om eud-skolestart under de enkelte uddannelser.\nLæs mere om eux-skolestart under de enkelte uddannelser.\nFind skolestart for gymnasierne i skolekalenderen.\nGrundforløb 1 – Søg inden 1. marts\nDu kan melde dig til løbende frem til studiestart, såfremt der stadig er ledige pladser.\nGrundforløb 2 - Løbende tilmelding\nAnsøgningsfristen løber frem til studiestart, såfremt der stadig er ledige pladser. Derfor kan det være en god idé at søge i god tid, mens der stadig er ledige pladser.\nVær opmærksom at nogle uddannelser har særlige ansøgningsfrister. Tjek derfor altid hvornår der er ansøgningsfrist under den enkelte uddannelse.\nHvis du ikke opfylder adgangskravene, bliver du kontaktet af os i din e-Boks. Herefter skal du blot informere os om, at du gerne vil deltage i en optagelsesprøve. Du modtager derefter et brev fra os i e-Boks med informationer om, hvornår og hvor prøven foregår.\nLæs mere om optagelsesprøve og prøveregler\nHvis du ikke har bestået optagelsesprøven\nSkal jeg selv finde en læreplads?\nJa, du er som udgangspunkt selv ansvarlig for at finde en læreplads. Når du starter på grundforløbet, får du undervisning, råd og vejledning i, hvordan du søger lærepladser.\nHvis du ikke kan finde en læreplads\nSkoleoplæring er det professionelle alternativ for dig, som endnu ikke har en læreplads.\nNår du er i skoleoplæring, fungerer NEXT Skoleoplæringscenter som din virksomhed/”mester”.\nHer bliver du oplært i de arbejdsopgaver, som hører til den uddannelse, du går på. Du møder på arbejde i Skoleoplæringscentret og har en arbejdsdag – helt ligesom i en almindelig virksomhed.\nSom udgangspunkt er skoleoplæringen midlertidig, og mens du er i skoleoplæring, skal du stadig være aktiv for at få en uddannelsesaftale (kontrakt) med en virksomhed om en læreplads.\nLæs mere om skoleoplæring på NEXT\nFår jeg løn, når jeg er i lære?\nEr du fyldt 18 år, er du berettiget til at modtage SU på grundforløbet/grundforløbene.\nNår du starter på dit hovedforløb, modtager du løn, som oftest er fra den virksomhed, du er i lære hos.\nHvis du skal gå i skoleoplæring, bliver du lønnet af skolen – her er lønnen dog lidt lavere end i en rigtig virksomhed.\nFind timelønnen for din uddannelse.\nHvordan ser min hverdag ud, når jeg er i lære?\nEn erhvervsuddannelse er et fuldtidsstudie.\nPå grundforløb 1 og grundforløb 2 skal du afsætte alle hverdage fra kl. 08-16 til at gå i skole.\nPå hovedforløbet veksler du mellem skole og læreplads.\nArbejdsdagene i lærepladsperioden er afhængig af virksomheden, og alt efter branchen kan arbejdet være om dagen, natten eller i weekenden.\nHvornår skal jeg i lære i en virksomhed?\nDet skal du, når du starter på dit hovedforløb. Det vil sige, når du afslutter grundforløb 2.\nDu får elevløn fra den dag din uddannelsesaftale træder i kraft.\nHvis du har en uddannelsesaftale inden du starter på grundforløbet får du altså elevløn allerede, mens du er i skole. Hvis din aftale først starter, når du skal i lære på hovedforløbet, så får du elevløn der.\nElevlønnen er forhandlet og aftalt mellem arbejdsgivere og den faglige organisation på området og fastsat i en overenskomst.\nDin overenskomst sikrer dig mindsteløn, overtidsbetaling, tillæg for arbejde på skæve tidspunkter mm.\nBegyndelseslønnen for elever i erhvervsuddannelserne ligger typisk mellem 9.500 kr. og 12.500 kr. om måneden og stiger hvert år. Du kan se satserne for din uddannelse i den overenskomst, der gælder for din branche.\nDu kan få voksenelevløn, hvis du er fyldt 25 år og opfylder betingelserne.\nLønnen afhænger blandt andet af den overenskomst, der er forhandlet for den pågældende branche, om du er kommunalt, regionalt, privat eller statslig ansat og om din arbejdsplads ligger i hovedstaden eller i provinsen.\nDu har ikke krav på at gå op i løn og modtage voksenelevløn, hvis du fylder 25 år under din uddannelse. Du kan kun få voksenelevløn, hvis du har en særlig aftale/kontrakt med din arbejdsgiver.\nHvad får jeg i løn, hvis jeg er i skoleoplæring?\nPå nogle uddannelser kan du komme i skoleoplæring, hvis du ikke kan finde en læreplads og du lever op til betingelserne. Så får du skoleoplæringsydelse, der dog er en del mindre end elevlønnen.\nDet er ikke ualmindeligt, at der kan ske fejl på lønsedler.\nKontakt din arbejdsgiver, hvis der er fejl og få evt. hjælp fra din fagforening.\nHusk at notere dine timer, og tjek dine lønsedler om de stemmer.\nHvis du bliver syg, har du ret til fuld løn under sygdom.\nEr du syg i en skoleperiode, skal du huske at melde dig syg på skolen og på din læreplads.\nEr du syg i en længere periode, kan din elevtid blive forlænget.\nDu søger om SU på su.dk ved at logge ind på minSU. Her kan du også altid ændre dine SU-forhold.\nSøg om SU på su.dk\nSom SU-modtager skal du og din uddannelse opfylde en række betingelser.\nLæs, hvilke betingelser du og din uddannelse skal opfylde på su.dk.\nDer er forskellige tidsfrister for at søge SU og fravælge SU.\nLæs mere om tidsfristerne på su.dk.\nEr du udenlandsk statsborger, skal du også udfylde et oplysningsskema.\nSkemaet kommer frem på din kvitteringsside, når du har ansøgt.\nFå mere information om SU til udenlandske statsborgere på su.dk.\nDu søger via en blanket, som du finder ved at logge på minSU.\nLæs mere om udeboende SU på su.dk.\nDin SU bliver udbetalt til din NemKonto.\nSU er forudbetalt. Det bliver udbetalt til din konto den sidste hverdag måneden før. Det betyder, at SU for januar udbetales den sidste hverdag i december.\nNår du arbejder, samtidig med du får SU, skal du være opmærksom på, hvor meget du tjener.\nDet beløb du må tjene ved siden af din SU hedder fribeløb.\nLæs mere om fribeløbet på su.dk.\nKan jeg få støtte under min uddannelse?\nHar du et fysisk handicap, psykiske vanskeligheder som fx angst eller ADHD eller er ordblind, har du mulighed for at få specialpædagogisk støtte.\nDet bliver kaldt SPS.\nKan man få merit, hvis man har en anden uddannelse?\nHvis du starter på en erhvervsuddannelse og har relevant uddannelses- eller joberfaring, er der mulighed for, at du kan få merit.\nMen da det er en individuel vurdering, anbefaler vi, at du ringer til os på 3388 0300.\nNej, du kan starte på vores uddannelser uanset om du er 17 eller 55 år.\nKommer du direkte fra 9. klasse skal du søge ind på grundforløb 1. Er det mere end to år siden du gik ud af 9. eller 10. klasse, skal du søge ind på grundforløb 2. Befinder du dig i midten af dette spænd, kan du selv vælge.\nKan jeg komme ud og rejse på min uddannelse?\nJa, du kan komme på et læreplads- eller Erasmus+-ophold på din uddannelse.\nTag fat i Kristina eller Helle, som sidder klar ved telefonen mandag-onsdag fra kl. 09-15 og torsdag-fredag fra kl. 09-14, eller send en mail.\nSend en mail til suadm@nextkbh.dk\nHar du andre spørgsmål, så giv os et kald på 33 88 03 00


Værelse til leje, København Østerbro, Klik her for at se vejnavnblegdamsvej x\nLækkert værelse på indre Østerbro\nJeg er udlejer et møbleret værelse på Blegdamsvej (indre Østerbro)til en rolig person (Over 25 år) med fast job, og som er ikkeryger.\nJeg står for rengøring i fælleslokalerne, og støvsuger hele lejligheden en gang om ugen.\nTil værelset er der adgang til køkken alrum og selvfølgelig toilet og bad.\nDer er tale om en plug and play løsning, hvor der er fyldt udstyret køkken med mikroovn og opvaskemaskine, og fyldt møbleret værelse.\nPrisen er incl trådløst internet, licens forsikring, el og varme.\nSelv arbejder jeg som socialpædagog, holder meget af at rejse, sætter stor pris på de gode ting i livet såsom god mad og vin, sejlads, musik (spiller guitar og keyboard, men det vil ikke påvirke min lejer, da jeg spiller med høretelefoner :-) ).\nVærelse til leje på kastelsvej, København Østerbro


Liv og filosofi med Jannik og Di - samtaler om værdiforståelse 3 - Duk Op\nLiv og filosofi med Jannik og Di - samtaler om værdiforståelse 3\ntor d. 6. jun 16:30 - 19:00\nFrederiks Bastion, Refshalevej 28, 2300 , København S\nSkrevet af janniklindquist\nOrdet filosofi oversættes ofte som “kærlighed til visdom” - men det kan også frugtbart oversættes til: kærlighed til det at forstå. En filosof er en, som stræber efter at forstå og som nyder at forstå. Som mennesker er vi derfor altid allerede filosoffer. Ud fra vores forståelse af, hvilken form for væsen, vi er og hvilken form for verden, vi lever i, danner vi os ideer om, hvad der er værdifuldt - og handler ud fra de ideer. Værdifuldt i forhold til argumentation, i forhold til vores fysiske og psykiske sundhed, i forhold til at give livet indhold, i forhold til samfundets indretning, i forhold til personlige relationer og meget, meget mere.\nEn af de mest fundamentale menneskelige udfordringer er imidlertid netop at forstå værdi og at tænke klogt om værdi. Vi kan nemt overvurdere vores egen forståelse af værdi og kan tillægge ting for meget eller for lidt værdi. Evnen til at tænke klogt over værdi er ikke givet - ligesom evnen til at male eller spille på violin ikke er givet. Det er evner, der skal udvikles, hvis vi vil have udbytte af dem.\nOver tre eftermiddage inviterer vi til en fælles refleksion over, hvordan vi kan blive bedre til at tænke over værdierne i vores liv - og bedre til at leve efter dem. Da der netop er tale om en fælles refleksion, hvor vi sætter vores fælles erfaringer, indsigter og spørgsmål i spil, finder arrangementerne sted som en faciliteret samtale mellem de fremmødte. Der vil være inspirerende oplæsning, samtaler 2-2, små citat-tanke-”lege”, og plenum diskussioner med fokus på individuel refleksioner og kollektiv lytning.\nDonationer: Det sidste kvarter bruger vi på at tale om hvordan vi kan dele resourcer på en bæredygtigt måde for alle. Vi vil fortælle om vores livssituationer, aflevere konvolutter, samle donationer (kontant/mobilpay), og fortælle alle om hvor meget der blev indsamlet og hvordan det skal bruges.\nArrangementerne kan nydes enkeltvis eller samlet. Alle er velkomne.\nDatoer: 24/4, 15/5, 6/6 fra 16.30-19:00\nDi Ponti er filosof og aktivist og arbejder med genoprettende konflikthåndtering.\nJannik Lindquist er filosof og aktivist og blogger om antik græsk og romersk filosofi.


Virksomhedsprofil - Beijing Sinocleansky Technologies Corp.\nNaturgas Engineering Solution\nLNG Pumpe Skid\nDu er her : Forside>Om os>Firma profil\nBeijing SinoCleansky Technologies Corp er et professionelt gasudstyrsfirma med ekspertise inden for industriel gas, energi, medicinsk, svejsning, brandbekæmpelse og andre applikationer, der tilbyder en one-stop-løsning med bred vifte af gasflasker, jumbo-rørcontainer, kryogent udstyr, samt tilpasset service.\nSinoCleansky jumbo cylinder produceres i henhold til ISO11120, DOT standard, med TPED & ADR certifikat og BV testrapport. Slæberne / containerne / trailerne bruges i vid udstrækning til gasopbevaring og transport, herunder CNG, brint, kvælstof, argon, helium, luft og andre former for industrielle gasser.\nT75 og T50 ISO tankcontainer\nSinoCleansky ISO-tank er produceret under EN13530, ASME-standard, med Lloyd's Register-certifikat.\nT75 ISO-tanke er til LIN, LAr, LOX, LN2O, LCO2 og LNG og T50 ISO-tank til flydende ammoniak, kølemidler, LPG, CL2, LSO2 og andre gasser. Med højteknologi har SinoCleansky ISO-tank god isoleringsevne for at sikre et lavere tab under transport.\nHøjtryksgasflasker inkl. Stål-, aluminium- og kompositflasker;\nSvejste cylindre til flydende klor, FM200, acetylen osv .;\nKryogene cylindre, tanke, lastbiler, ISO-tanke;\nCNG & LNG cylindre og udstyr;\nFor professionelle kunder fra Mini LNG, LCNG-satellitstation, N2-rensning, emballeret gashåndtering osv. Tager SinoCleanky sin industrielle erfaring og teknologiske ekspertise til at levere de fremragende skræddersyede tekniske løsninger.\nSinoCleansky gasudstyr er i overensstemmelse med de strengeste internationale standarder, godkendt og certificeret af internationale inspektionsmyndigheder, der sikrer en langsigtet sikker og god brug med et godt branchens omdømme.\nSinoCleansky: Født med missionen om at gøre vores himmel renere! Dedikeret til NGV-markedet ved at levere den væsentlige del af NGV-konverteringssystemet: CNG-cylindre, både type I og type II.\nUdvidet til industrielle gasmarkeder med en bred vifte af højtryksstålgasflasker til ilt, kvælstof, argon, kuldioxid osv.\nSinoCleansky CNG cylindre vandt godt marked i Thailand, Singapore, Maymmar, Pakistan, Bangladesh og andre lande i Mellemøsten, Mellemøsten, Afrika og osv. Kunder er fra både OEM og eftermarked.\nLancerede kryogene cylindre med succes med DOT- og EN-certificeringer.\nFor at give den bedste løsning til transport og opbevaring af CNG kom SinoCleansky CNG jumbo tube containere og trailere ind på Sydøstasien og Afrika markeder.\nLNG cylinder til køretøj lanceret;\nSinoCleansky leverer en bred vifte af gasflasker og tanke til markeder for naturgas og industrielle gasser.\nUdstillet på ANGVA show Mexico og vandt gode markedsresponser.\nOver en million stykker gasflasker leveret til det oversøiske marked, et vartegn i SinoCleansky-historien.\nUdover gasflasker og tanke tilbyder SinoCleansky total løsning til CNG-kompression, transport, forarbejdning og opbevaring sammen med vores kinesiske partnere.\nSinoCleansky har et langsigtet samarbejde med top tredjeparts inspektionsmyndigheder, inkl. TUV, SGS, BV, LRS osv. For at sikre vores kunder lydkvalitet og bedste service.\nLanceret den første online butik med gasflasker og tanke i verden: www.buycylinder.com\nSinoCleansky hovedkvarter flyttede til Wangjing Soho, den øverste kontorbygning i Beijing.\nDet første skridmonterede mini-LNG-anlæg og testplatform i drift af SinoCleansky.\nEn ny start for SinoCleansky, der sigter mod otte industrier:\nEnergiudstyr, Mini-LNG-anlæg, NGV, Industrigasser, Svejsning og skæring, Brandbekæmpelse, Medicinsk og Vandbehandling.


Danske læger bruger udokumenteret behandling | Ingeniøren\nDanske læger bruger udokumenteret behandling\nAf Klaus Seiersen 26. maj 2009 kl. 10:37 32\nJeg har før skrevet om min holdning til alternativ behandling her. Én type behandling, jeg dog ikke rigtigt har kunnet blive klog på, er akupunktur. Jeg kan da sagtens forestille mig, at der findes en eller anden fysiologisk mekanisme, der igangsættes, når nåle gennembryder huden og trænger ind i vævet, og samtidig bliver akupunktur mere og mere udbredt, også i Vesten. I Danmark anslår nogle tal, at over en tredjedel af alle praktiserende læger bruger akupunktur. Det er altså en meget anerkendt behandling.\nPå den anden side bruges akupunktur primært mod symptomer som smerte og kvalme, noget der er meget påvirkeligt af placebo-effekten (som vi for øvrigt heller ikke forstår i detalje). Akupunktur kan for eksempel ikke fjerne blodpropper eller kræftknuder, som jeg også fik bekræftet af en læge på et kræfthospital i Shanghai under et besøg i akupunkturens hjemland i 2007. Her blev akupunktur kun brugt som smertelindring.\nEndelig er akupunktur i sagens natur ekstremt svært at teste mod placebo. Der har været lavet mange forsøg med "falske" nåle, der ikke trænger ind i huden, men disse forsøg viser nok ikke så meget, hvis selve virkningen blot forårsages af et punktformigt tryk på kroppen.\nNu viser en ny, systematisk undersøgelse i det anerkendte tidsskrift British Medical Journal, at der faktisk ikke er den solide dokumentation for akupunkturs effekt mod smerter, som mange læger ellers mener, og som de endda bruger millioner af skattekroner på hvert år!\nPersonligt hælder jeg nok mest til den forklaring, at akupunktur i stor stil skyldes en form for placebo-effekt, og eventuelle afvigelser fra dette i videnskabelige undersøgelser måske mere skyldes vores manglende forståelse af placebo-fænomenet samt kvaliteten af de såkaldte placebo-behandlinger, man forsøger at sammenligne med. Denne nye undersøgelse ændrer ikke ved min holdning, men som en god naturvidenskabsmand lader jeg mig selvfølgelig overbevise af solid dokumentation for effekten; den findes bare ikke, ser det ud til!\nJeg håber derfor, der forskes videre i emnet - når vi bruger så mange penge på noget, så skal vi altså også vide, om det virker.\n#1 Poul-Henning Kamp 26. maj 2009 - 11:19 Blogger\ndefiner "virker" ?\nNetop når det handler om smertelindring er definitionen af "virker" jo problematisk.\nPå mange måder, er et middel der aktiverer en placebo-effekt uden skadelige bivirkninger det nærmeste vi kommer til den perfekte smerte-lindring.\n#2 Klaus Seiersen 26. maj 2009 - 11:55\nRe: definer "virker" ?\nDet er jo en klassisk problemstilling: Hvis placebo virker, hvorfor så ikke bare behandle med det? Hvorfor ikke bare uddele salttabletter og kalde det aktiv medicin?\nSagen er jo, at vi ikke engang ved, om placebo "virker". Placebo-effekten er virkelig en af videnskabens store mysterier. Måske er der bare tale om en form for afledning af patientens "ubevidste opmærksomhed" (hvis man kan sige det) på ubehaget. Og i det hele taget, er placeboeffekten nok meget mindre, end man troede for 10 år siden. Det viser lidt om usikkerheden i den slags undersøgelser - som også gør sig gældende indenfor akupunkturforskningen.\n#3 Poul-Henning Kamp 26. maj 2009 - 12:08 Blogger\nRe: Re: definer "virker" ?\nSagen er jo, at vi ikke engang ved, om placebo "virker".\nHelt enig, men med netop smertelindring er det vel ikke vigtigt ?\nPå dette ene punkt i medicinen er det vel godt nok hvis folk får det bedre, selv om videnskaben står måbende og ryster på hovedet ?\nFor alle andre lidelser og symptomer, er jeg enig med dig at der skal fakta på bordet, men smertelindring er speciel derved at det netop er opfattelsen af smerten der er problemets rod, ikke at smerten er der til at begynde med.\n(Inden nogen nu misforstår noget: "smertelindring" er noget der først sker efter at lægen har diagnosticeret patienten og konkluderer at smerten kan lindres uden tab af diagnostisk information eller skadelige bivirkninger. Det er ikke "tag en panodil og se om det går over til imorgen.")\n#4 john jørgensen 26. maj 2009 - 12:22\nRe: Re: Re: definer "virker" ?\nEn tur på mc kostede en brækket knogle i håndleddet. Efter 8 uger i gips var lægernes løsning at hente marv i min hofte, operere det ind i bruddet og sætte skruer i. Jeg takkede nej, opsøgte en læge og akupunktør. Hendes melding var at det hun kunne gøre med nåle var at stimulere blodtilførslen, om det var nok, det var usikkert. Jeg fik ca 10 nåle i, og der var hurtig respons i form af kløe og smerter i bruddet. Efter 3 behandlinger og 4 uger var gipsen væk.\nPlacebo? Må andre vurdere. Virker det? Ja.\n#5 Mogens Michaelsen 26. maj 2009 - 12:44\nEr det ikke forkert at tale om "placebo" i forbindelse med akupunktur? Placebo er så vidt jeg ved noget der forholder sig til en behandling, der rent faktisk virker (og hvis virkning kan forklares). Hvis virkningen af akupunktur ikke kan forklares rent fysisk, så er der vel snarere tale om en psyko-somatisk reaktion?\nSelv om jeg absolut ikke er ekspert, så har jeg faktisk en hypotese om, hvorfor placebo virker:\n1) Når en forsøgsperson får "den rigtige pille" så udløser denne et bestemt aktivitetsmønster i kroppen.\n2) Det aktivitetsmønster i kroppen, der udløses af denne pille, bliver HUSKET af nervesystemet (ubevidst).\n3) Visse virkninger af pillen bliver oplevet bevidst af forsøgspersonen. Erindringen om dette huskes - som virkningen af den pågældende pille.\n4) Den erindring, der skabes i (2) går ganske vist uden om bevidstheden - men der skabes en korrelation (forbindelse) mellem de to erindringsspor.\n5) Når forsøgspersonen får en placebo-pille, så udløses der en kropslig reaktion, der faktisk udfører det samme (eller næsten samme) aktivitetsmønster som i (1). Det gør der, fordi personens tro på at have fået den rigtige pille vækker erindringssporet i (3), som aktiverer erindringssporet i (2) på grund af korrelationen fra (4). Aktiviteten STYRES med andre ord af erindringssporet fra (2).\n#6 Poul-Henning Kamp 26. maj 2009 - 12:51 Blogger\n2) Det aktivitetsmønster i kroppen, der udløses af denne pille, bliver HUSKET af nervesystemet (ubevidst). [...]\nI rigtige dobbelt-blinde forsøg har dem der får placebo ikke tidligere prøvet den behandling der testes, netop for at eliminere denne fejlmulighed.\n#7 Mogens Michaelsen 26. maj 2009 - 13:03\nRe: Re: Re: Re: definer "virker" ?\nJa, så falder min hypotese vel til jorden!\nMen ved du noget om, hvorvidt placebo-virkningen evt. er kraftigere, hvis personen har prøvet den rigtige medicin tidligere?\n#8 Steen Eiler Jørgensen 26. maj 2009 - 13:05\nNej. Personlige anekdoter er absolut intet værd i denne forbindelse, kun kontrollerede forsøg. Om du så kan samle 400 mennesker, der allesammen siger: "Jeg prøvede det, og det virkede", så spiller det overhovedet ingen rolle.\nDu skal have tre grupper. Den ene gruppe får den "rigtige" behandling. Den anden gruppe får snydebehandling (placebo), og den tredje gruppe får slet ingen behandling. Allerbedst er det, hvis de behandlere, der udfører behandlingen ikke selv ved, om de giver den rigtige eller snydebehandlingen ("dobbelt-blindt forsøg"), men det er i sagens natur svært med akupunktur.\nForskellen mellem gruppe 2 og 3 skyldes placeboeffekten. Og hvis der er lige mange i gruppe 1 og 2, der har fået det bedre, er behandlingen virkningsløs. Og det ændres ikke af at hverken du eller din gamle moster i Lemvig har oplevet, at det virkede.\n#9 Marion Weiss Svanberg 26. maj 2009 - 15:31\nJeg har beskæftiget mig en del med den kinesiske tankegang og kan ikke dy mig for lige at komme med en indskudt bemærkning:\nDen kinesiske medicin har 4 søjler; 1)den vigtigste og største er "Yi" som betyder noget i retning af "forestillingskraft". Det passer godt sammen med de mange psykosomatiske sygdomme; 2) er ernæringen; 3) er moxa, Tai Chi/Qi Gong , urtemedicin; 4) akupunktur. Sidstnævnte er altså "kun" toppen af isbjerget i behandlingen. Man skal finde og behandle årsagen og hvad nytter det at behandle med akupunktur, når det er en forkert ernæring der er årsag til sygdommen ?! Akupunktur er en høj kunst, men den står ikke alene. Oprindeligt var moralen og etikken i TCM vanvittig høj, men meget er gået tabt - også i Kina. I det gamle Kina fik lægen kun betaling fra klienten så længe vedkommende forblev med at være rask !\nDet er altså en meget omfattende sag og jeg synes det er forkasteligt når mange vestlige læger bare tager weekendkurser i akupunktur og tror at de så kan anvende det. Det er en meget lang uddannelse og det fine i Kina er at man lærer både vestlig og kinesisk medicin.\nTil den dokumenterede virkning: det forstår jeg slet ikke at der stadig er diskussion om. Jeg mener at have læst for over 10 år siden at lægevidenskaben har anerkendt den fuldt ud. Hvordan pokker kan man ellers lave store operationer med akupunkturnåle som eneste bedøvelse ? Det finansielle problem er at der skal være 2-3 akupunktører til stede.\nJeg ved at det ikke tæller, men jeg havde vanvittige smerter en hel uge efter jeg fødte og måtte ikke tage smertestillende midler p.g.a. amningen. Jeg kunne ikke bevæge mig 1 mm, så ondt gjorde det. Jeg fik akupunktur og smerterne var som blæst væk. Efter 2-3 timer vendte smerterne så langsomt tilbage igen, men der var ikke kapacitet til at få det igen.\n#10 Lars Grønnegaard Pedersen 26. maj 2009 - 15:56\nRe: Kinesisk medicin\nDer er vel enighed om at smerte er en temmelig subjektiv størrelse: Hvis man er i gang med noget ophisende eller spændende som kræver mange fysiske og psykiske resourcer, ja så har de fleste sikkert oplevet at overse mindre eller endog temmelig store skader. De dukker op efter kampen, og så står man der og ser lidt fåret ud. Set i det lys synes jeg ikke at det er underligt at akupunktur virker. Det er måske en fysisk eller psykisk process der aktiverer samme mekanisme, og hvis nålene ellers er steriliserede ser jeg ingen problemer i det. Vi vantro er nok noget handicappede, men undervurder ikke den menneskelige evne til at danne og falde for illusioner. :-) Lars\n#11 Klaus Seiersen 27. maj 2009 - 00:11\nMen så vidt jeg ved, har man flere gange vist, at der ikke er nogen forskel på, om nålen sættes i traditionelle kinesiske akupunktur-punkter eller bare i tilfældigt udvalgte punkter på kroppen.\nSå bare fordi den kinesiske uddannelse er lang, betyder det ikke nødvendigvis, at kineserne ved, hvad de laver.\n#12 Marion Weiss Svanberg 27. maj 2009 - 17:20\nDet gør næsten ondt at læse nogle af de indslag ! 5000 års forskning kastet i sølet og kaldt en illusion ! Ja, jeg kalder det forskning, selv om det er af empirisk art og hvem kan modbevise at de gamle kinesere ikke også brugte dobbelt blindtest ? De brugte vel ikke kejseren som forsøgskanin - megen af den anvendelse var jo forbeholdt kejseren og der var dødsstraf for forkert behandling !\nHvem siger i øvrigt at fordi man er videnskabsmand, er det kun den eksakte videnskab der tæller. Er teorier om big-bang, Higgs boson, mørk energi, o.s.v. eksakt videnskab ? Har man ikke nærmest pligt til at være åben ? ( ikke naiv ) Fritjof Capra er da et glimrende eksempel på at man kan forene de to verdener og viser hvor megen klogskab der ligger i den kinesiske tænkning. Jeg var engang på ”Sølyst”, hvor Det Kongelige Skydeselskab holder til, og opdagede til min forbløffelse et Tai Ji ( Yin-Yang )- symbol i Niels Bohrs skydeskive, som han havde doneret – han var også fascineret !\nNu vil jeg alligevel være mere eksakt og det eksakte interesserer mig MINDST ligeså meget: Man har fundet ud af at de 12 energibaner, de såkaldte meridianer, svarer til de 12 cervikalnerver, der udspringer fra rygmarven og forsyner alle dele af kroppen via det autonome nervesystem. Det er en gåde, hvordan man fandt frem til de mange akupunkturpunkter i det gamle Kina, men legenden siger at opdagelsen af potentialet skete ved at man lagde mærke til at når en soldat blev såret i krig, hændte det at en hel anden dårligdom hos soldaten forbedrede sig. I dag kan man verificere disse akupunkturpunkter ved elektriske målinger, idet der er målt mindre elektrisk modstand på et akupunkturpunkt end på den omliggende hud. Desuden har man mikroskopisk konstateret flere frie nerveender i og lige omkring akupunkturpunkterne. Klienten mærker det når lægen har ramt det helt rigtige sted ( har selv prøvet det ) Nålen står nærmest og dirrer og det er en underlig fornemmelse ”DeQi” hedder det med et fint kinesisk ord. Man har også målt en stigning af endorfinkoncentrationen i blodet efter akupunktur og hvis man inden akupunkturstimulationen lagde en lokalbedøvelse svarende til de perifere nerver proximalt for akupunkturpunkterne ( nærmere nerverødderne ), kom der ingen ændring af endorfinspejlet. Hvis man stimulerer de punkter på foden, der skulle påvirke øjnene, har man via en MR-scanner konstateret, at der samtidig kom aktivitet i den del af hjernen, der har med synet at gøre. Ved stimulation af andre punkter i samme forsøg, kom der ingen respons i den del af hjernen. Tilsvarende har man lavet samme forsøg med hørelsen Det mest flippede er at man ved hjælp af tankens kraft kan styre det såkaldte Qi. Store Qi Gong/Tai Ji – mestre kan koncentrere sig på ét akupunkturpunkt og så kan man rent faktisk måle at området bliver 1½ grad varmere ( se mit tidligere indslag om Yi – forestillingskraften )\nALLE mennesker bruger instinktivt den mildere form akupressur, som er tryk eller massage af punkterne ( skeptikerne inklusive ) Når du masserer tindingerne ved hovedpine, gnider dig på hagen fordi du ikke kan koncentrere dig, trykker med to fingre inde ved øjenvinklerne eller gnider dig på panden er det alt sammen akupressur !\nHvis nogen skulle få lyst til at få en fornemmelse af, hvor gennemtænkt TCM er, så er der Giovanni Maciocia´s lærebog ”The Foundations of Chinese Medicine” den bedste vestlige bog.\nOg så må jeg igen spørge om man virkelig kan tro på at en operation, hvor hele brystkassen bliver åbnet og hvor eneste bedøvelse er et par nåle, kan være en illusion ? Så ved jeg ikke, hvem der har flest illusioner her i debatten.\n#13 Arne Nybroe Sørensen 27. maj 2009 - 23:30\nFor 35 år siden legede vi med akupunktur på børneafdelingen på Rigshospitalet. Det var den dynamiske og idefulde professor Preben Plum, som havde hørt om og læst nogen artikler om akupunktur. Preben Plum var altid åben for nye ideer, og afviste aldrig noget som overtro eller svindel, før det modsatte var bevist, (Kirlian aurafotografier, spiritisme, tankeoverførsel, ESP mv.) og som det søgende, undrende mennske han var, skulle mange toerier efterprøves. Vi byggede byggede en elektrisk akupunktur-stimulator, som vi desværre ikke fik nogen bemærkelsesværdige resultater med, men vi lavede også et ganske enkelt instrument til at finde akupunkturpunkter med. En blyantlignende "tingest, hvor stiften var af messing, herover et isolationslag og så et aluminiumsrør yderst. Stift og yderrør blev forbundet til et fintfølende amperemeter. Det forbavsende var nu at man nogle steder på huden kan "trække" markant mere strøm end fra naboområderne. Disse punkter syntes at være sammenfaldende med de klassiske akupunkturpunkter, såvidt vi kunne skønne ud fra de illustrationer vi havde til rådighed.\n#14 Marion Weiss Svanberg 28. maj 2009 - 15:12\nYi / placebo og nocebo\nEr der nogen af jer der lagde mærke til at det jeg skrev om kinesernes Yi ( forestillingskraften ) jo netop kan sidestilles med placeboeffekten ? Man skulle nok også tilføje nocebo-effekten, den underkendte og lige modsatte effekt, når f.eks en læge siger til en patient at sygdommen er uhelbredelig, hvilket kan udløse så stærke psykiske reaktioner at det kan føre til hjerteanfald.\n#15 Marion Weiss Svanberg 28. maj 2009 - 15:45\nSymptomer og sygdomme, hvor WHO anbefaler brug af akupunktur:\nAkut tonsilit (mandelbetændelse), faryngit og laryngit (strubehovedbetændelse)som supplerende behandling. Alkoholafhængighed, allergisk rhinit (næseslimhindebetændelse), atletiksymdrom (comprehensive stress syndrome), bronkial astma uden komplikationer, cervikalt syndrom, depression diarre ( ikke infektiøs ), dysmenorrhoea (mestruationsbesvær)(funktionel), enuresis hos børn, epikondylitis, forstoppelse, habituel galdestenskolik, hjerteneurose, hovedpine hemiplegia og andre postapoplektiske sequelae, herpes zoster (shingles), hypertension (forhøjet blodtryk)(essentiel) hypotension (lavt blodtryk)(primær), insufficient laktation, infertilitet hos kvinder, impotens (psykogen og førstefase vaskulær), kroniske smerter i bevægeapparatet, kronisk faryngit, korrektion af unormal fosterstilling, leukopeni ( for få hvide blodlegemer ), lumbago, mandlig infertilitet, Menière's sygdom, migræne, myopi (nærsynethed)hos børn, narkotikamisbrug, nyresten (mindre end 1 cm), opkastning og kvalme (ved graviditet), periartrit i skulderen (frozen shoulder), postoperative smerter, præmenstruel spænding, nyrekolik, rheumatoid artrit skizofreni, smerter ved tonsilektomi (mandeloperation), spændingshovedpine, søvnløshed, tendinit (senebetændelse), tobaksafhængighed, trigeminusneuralgi, urinkontinens (neurogen)\nAltså lidt mere end smerteterapi\n#16 Erik Nørgaard 28. maj 2009 - 17:49\nNå nå !!!\nDer er vist flere der kun kan se tingene i Sort Hvidt format fordi de belastes af dobbelt blindhed.\nJeg mindes en artikel for ikke længe siden, der netop dokumenterede, at blindforsøg var illusoriske - altså ubrugelige til påvisning af noget som helst.\nDet er fantastisk at man overlader kemiske modangreb i kroppen til blindforsøg i stedet for at sætte sig ind i hvad det er der rent faktisk foregår, når de pågældende stoffer benyttes. Jeg vil vove den påstand at det er fortvivlende få tilfælde, hvor man véd, hvad der sker - på atom/molekyle-niveau.\nNår man smører Fucidin salve på noget betændt væv, kan man risikere, at betændelsen forsvinder - men hvem véd, hvad der egentlig sker - det er vist kun virkningen man har observeret (tilstrækkeligt mange gange). Denne "VIRKNING" er dét lægemiddelstyrelsen går efter. Pludselig opdager man imidlertid BIVIRKNINGER - HOVSA!\nJoh, dét er højere VIDENSKAB.\nEn VITS - eller ? Når mors og fars dele forenes ved et teknisk held (nogle betragter det som et uheld) starter en "kædereaktion". Dette danner rygmarven som, når den har en passende længde, på grund af elektromagnetiske reflektioner, får trigget noget DNA, der iværksætter dannelsen af hoved i den ene ende og r.. i den anden. Disse signaler er så svage, at der ikke skal meget "støj" på linien for at systemet forstyrres. Dette kan således muligvis forklare de tilfælde, der beklageligvis observeres i primært skolesystemet på adskilligeret mange niveauer.\nSå er der lige den med akupunkturens virkning på cellegrupper. Tja, det kunne jo være, det var gruppens resonansfrekvens, der blev trigget via "fjernbetjening", hvorved gruppen igen blev i stand til at opretholde dens funktionelle tilstand. Det er nok også derfor "tanker" har en virkning. Nogle gange er de helbredende andre gange det modsatte => depressioner. Det sidste kan muligvis underbygges af en blodprøve der indeholder "affaldsstoffer" fra uønskede processer i kroppen.\nRigtig godt gået Marion, der er flere, der trænger til "OMsorg".\n#17 Kim Michelsen 28. maj 2009 - 18:28\nRe: Nå nå !!!\nDer har ligeledes for kort tid siden været en artikel omkring indtagelse af smertestillende midler. To grupper fik samme mængde smertestillende, men kun den ene gruppe vidste det. Kun den gruppe der vidste de fik smertestillende midler oplevede lindring. Noget tyder på at placeboeffecten i virkeligheden er den vigtigste komponent i al sygdomsbehandling, dvs. bevidstheden skal arbejde med og muligvis kan den indirekte sætte gang i processer nede i krybdyrhjernen.\nEnig. Lægevidenskaben minder om en smed der forsøger at reparere et lommeur med en hammer, i stedet for at bruge urmagerværktøj. De sender giftstoffer ind der rammer til højre og venstre i stedet for at gribe ind præcist hvor problemet er og kun der.\nForestil jer ingeniører der arbejder på samme måde;-)\n#18 Klaus Seiersen 28. maj 2009 - 19:19\nRe: WHO´s indikationsliste\nCitat fra WHOs egen hjemmeside:\nWHO har selvfølgelig også lagt mærke til, at mange læger har ment, at der var nogen evidens for brug af akupunktur mod smerter, men bemærk at denne tekst er skrevet før den seneste rapport, som hele dette blogindlæg omhandler. WHO har dog længe forsøgt at lave retningslinjer for videnskabelige undersøgelser, idet de også ved, at det videnskabelige grundlag for akupunktur er tyndt.\nOg så skriver de altså, at de ikke(!) anbefaler akupunktur.\n#19 Marion Weiss Svanberg 29. maj 2009 - 13:20\nRe: Re: WHO´s indikationsliste\nDet link kan jeg ikke åbne, for min PC advarer mig på det kraftigste imod det !\n#20 Marion Weiss Svanberg 29. maj 2009 - 22:43\nRe: Re: Re: WHO´s indikationsliste\nAltså Klaus, Jeg har været inde på WHO´s hjemmeside og der står ikke noget om at de ikke anbefaler akupunktur. Mon det link, du henviser til, er en snyde-én lagt ud af medicinalfirmaer ? :-)\nJeg er helt med på at der skal være nogle ordentlige tests. Hvorfor kan man ikke bruge den smertefrie laser-akupunktur i de tests, da det ER svært med nåle-akupunktur, da patienten fornemmer det helt anderledes, når der stikkes det rigtige sted. Det kan faktisk også gøre temmelig ondt. dbh Marion\n#21 John Seiersen 29. maj 2009 - 23:02\nRe: Re: Re: Re: WHO´s indikationsliste\nDu kan finde det på WHO's hjemmeside under "Features", nederst til højre på forsiden. allernederst under ”Features”, er der en "online Q&A", her finder du den specifikke artikel under 11. juli 2005.\n#22 john jørgensen 29. maj 2009 - 23:57\nMin ven har en knæprotese. Han faldt og fik åbent brud hvor protesen var samlet med underbenet. Fik ny protese ind, og fik konstateret infektion i knoglen ved kontrol af operationen. Efter flere antibiotikakure valgte man at fjerne protesen igen, for at bekæmpe infektionen. Det lykkedes tilsyneladende, og en ny protese blev indsat igen. Ved kontrol blev der igen konstateret infektion i knoglen, og efter flere antibiotikakure var beskeden; vi må sætte benet af, over knæet.\nMin ven mødte tilfældigvis en god, erfaren læge, med mange år på havet og i alverdens lande.\nHans råd var at prøve brun sæbe. Afvaskninger og massage flere gange dagligt. Efter ca 2 måneder var min ven indkaldt til kontrol med besked om at være klar til indlæggelse. Blodprøverne viste alle tal normale! Overlægen var ikke interesseret i at høre min vens egen fortælling. Men benet sidder stadig hvor det skal. Forklaring? Vidst nok noget med frie brint-ioner i sæben, som er kraftige antioxydanter, og noget med massage af benet og let motion?\n#23 Marion Weiss Svanberg 30. maj 2009 - 12:07\nRe: Re: Re: Re: Re: WHO´s indikationsliste\nNu har jeg været inde på WHO´s side igen. Den artikel, Kaus henviser til hedder "How safe is TCM" ? og der må jeg også lige komme med en indskudt bemærkning. Kinesisk urtemedicin kan i visse tilfælde være endnu mere effektivt en akupunktur, men man skal vide hvad man gør, da det ellers kan være livsfarligt. At man så forbyder urterne, fordi der er så mange charlataner, synes jeg er en skam. Jeg må også nævne at man stadig ikke ved, hvordan aspirin helt nøjagtigt virker !\nJeg synes egentlig at WHO forvirrer én lidt, når de på den ene side ikke tør anbefale TCM direkte og på den anden side skriver en liste over virkelig veldokumenterede behandlinger ( se: WHO/Europa.. s. 15 og: (PDF)A:RARCCT s. 5 under 1.4, s. 23 under 3. og s. 28 )\nDe nye undersøgelser, Klaus henviser til, drejer sig KUN om smerteterapi og smerter er jo bare et symptom. Noget der slår mig meget er at de personer der er nævnt er en fysiker, en direktor og en senior researcher. Der står ikke et ord om lægen OG det er meget vigtigt at det er en højt kvalificeret person. Jeg må også lige tilføje en meget vigtig detalje: smerter kan have mange forskellige årsager og den skal behandles efter dette, også om det er en murrende, stikkende, jagende eller pulserende smerte eller om den kommer pludseligt, langsomt eller er kronisk. Akupunktur er desværre gået hen og blevet symptombehandling i vesten !!\nEinstein: "Make everything as simple as possible, but not simpler"\nvenlig hilsen Marion\n#24 Claus Vind 30. maj 2009 - 13:15\nEt blindforsøg er altså ikke et forsøg i blinde.\nMan forsøger faktisk "at sætte sig ind i hvad der virkelig foregår" først, men for at rense psykogene faktorer væk, f.eks. testpersonens sympati for læge, bruger man blindforsøg.\nDer er masser af eksempler på at patienters rapportering af virkning/lindring var påvirket af forventningerne fra forskeren.\nkroppen er et ualmindeligt komplekst system af vekselvirkninger, og et stof, der gør noget et sted, kan have en helt anden virkning et andet sted.\nHvis man havde ventet med at lave medicin 'før man forstod hvad der faktisk foregår' ville vi ikke have mere end kalktabletter i dag.\n#25 Kristian Dalgård 30. maj 2009 - 13:56\nRe: Re: Re: Kinesisk medicin\nDet gør næsten ondt at læse nogle af de indslag !\nSådan føles det, når man bliver udfordret på punkter, der er væsentlige for opretholdelsen af ens selvopfattelse eller kerneværdier.\nMan har fundet ud af at de 12 energibaner, de såkaldte meridianer, svarer til de 12 cervikalnerver, der udspringer fra rygmarven og forsyner alle dele af kroppen via det autonome nervesystem.\nSe, her begynder problemerne at opstå. Hvor stammer den viden fra? Det kan ikke verificeres vha. Google - tilgengæld siger Wikipedia følgende: [Cervical Nerves] "... there are eight cervical nerves (C1-C8)." [Meridian (Chinese medicine)] "There is no physically verifiable anatomical or histological basis for the existence of acupuncture points or meridians."\nOg så må jeg igen spørge om man virkelig kan tro på at en operation, hvor hele brystkassen bliver åbnet og hvor eneste bedøvelse er et par nåle, kan være en illusion ?\nDet er absolut umuligt, at dette kan være foregået. Punktum. Enten har det været meget smertefuldt, eller også har der været brugt normal bedøvelse, eller også er det hele opdigtet.\nDen slags myter opstår blandt folk, som virkelig, virkelig ønsker at tro på noget, men for alle andre er det alt for let at se, at de er ren fantasi. Her er en påvisning af, hvordan myten om "acupuncture anesthesia" har spredt sig: http://www.sciencebasedmedicine.org/?p=131\n#26 Kristian Dalgård 30. maj 2009 - 14:08\nRe: Re: Re: Re: Kinesisk medicin\nHer er en påvisning af, hvordan myten om "acupuncture anesthesia" har spredt sig: http://www.sciencebasedmedicine.org/?p=131\nFra ovenstående side - udklip af en af de journalistiske rapporter, der har medvirket i dannelsen af myten:\nA large adenoma, approximately 2 cm by 3 cm in size, was removed and the wound closed. The patient sat up, had a full glass of milk, held up his little red book, and said in a firm voice: "Long live Chairman Mao and welcome American doctors." He then put on his pajama top, stepped to the floor, and walked out of the operating room.\n#27 Claus Vind 30. maj 2009 - 15:52\nRe: Re: Re: Re: Re: Kinesisk medicin\n5 års genopdragelse til dig !\n#28 David Christensen 30. maj 2009 - 16:55\n..'skydeskive' er hans våbenskjold, som forestiller ying-yang-symbolet med teksten:'Contraria sunt complementa'. (modsætningerne er komplimentære). http://1.1.1.4/bmi/www.norreg.dk/fysikforh...\nHan er iøvrigt den eneste af to civile danskere, som har fået elefantordenen (den anden er Mærsk Møller).\n#29 Marion Weiss Svanberg 30. maj 2009 - 20:22\nRe: Niels Bohr's..\nKære David !\nJo, det ER altså en skydeskive ! Han blev æresmedlem ( dermed uden forpligtelser ) af "Det Kongelige Københavnske Skydeselskab og Danske Broderskab" ligesom mange andre store danske personligheder: Hans Sølvhøj, Victor Borge, Prins Henrik ( sidstnævnte kom til at sige "Det Kongelige Skideselskab" i takketalen ) "Sølyst" ånder af historie, kultur og H.C. Andersen og Oehlenschläger har også gæstet det smukke "lystslot". Jeg har været der flere gange som gæst til "Klassisk Lunch", som desværre ikke findes mere, og min mand har spillet der i 25 år. Det Kongelige Skydeselskab har eksisteret i henved 700 år ! , de sidste 60 år har de holdt til ude på "Sølyst".\nFør i tiden blev der skudt rigtigt efter skiverne og de hænger der stadig med alle skudhullerne i, men i dag er de kunstfærdige klenodier hængt op til pynt. Det er imponerende at se ! Derfor kan det godt være at Niels Bohr har sit våbenskjold hængende på Frederiksborg Slot. Det tror jeg faktisk også at jeg har set ?\nSå kom ikke her og bliv væk og sig at du har været her :-), hi hi.\n#30 David Christensen 30. maj 2009 - 22:04\nRe: Re: Niels Bohr's..\nJeg bukker og nejer og undskylder. Jeg var ikke klar over, at det rent faktisk var en skydeskive..\nJeg HAR faktisk været på Sølyst. Som barn boede jeg på Emiliekildevej og hver gang der var fest kan jeg huske, at når folk ankom, så blev der truttet en lille melodi i nogle trompeter (det var måske din mand? :) Derudover gik jeg også med aviser dér - og Sølyst skulle jo også have Villabyerne, selvom deres postkasse var lidt svær at finde, kan jeg huske :)\n#31 Marion Weiss Svanberg 31. maj 2009 - 09:52\nRe: Re: Re: Niels Bohr's..\nKære David ! Ja, det kan meget vel være at det har været min mand, du har hørt: han spiller dog basun og ledte en lille messingkvintet ( to trompeter, en basun, et tenorhorn og en tuba ) Har også selv assisteret en gang på basunen :-)\n#32 john jørgensen 16. juli 2009 - 23:46\nakupunktur og molekylekontakter...\nKan det være noget af dette akupunktur rører ved?\n"beskrevet ikke mindre end 3600 molekyle-kontakter i den menneskelige krop. Kontakter, der kan påvirke aldring og udvikling af alvorlige sygdomme."


Kolding-butik med masser af genbrug åbner i Vojens | ugeavisen.dk\nKolding-butik med masser af genbrug åbner i Vojens\nPeter Rørvang Hinge har køb og salg i blodet. Han opkøber konkurs- og dødsboer og rykker nu sin forretning fra Kolding til Vojens, hvor han i første omgang lejer sig ind det tidligere bolighus på Trekanten. På længere sigt er intentionen at købe den store bygning. Foto: Inge Rogat Møller\nPeter Rørvang Hinge fra Sommersted har i de sidste 12 år levet af at opkøbe døds- og konkursboer og sætte effekterne til salg. Den 1. april slår han dørene op til en ny, stor genbrugsbutik på Trekanten.\n21 mar. 2021 kl. 18:04\nVojens: Der kommer nu igen liv i det tidligere bolighus på Trekanten i Vojens. Den 1. april klokken 10 slår Peter Rørvang Hinge fra Sommersted dørene op til Kigindnytogbrugt, der indtil jul havde adresse på Dieselvej i Kolding.\n- Der var simpelthen for lidt plads i Kolding, forklarer den 45-årige Peter Rørvang Hinge, der ikke får problemer med at finde rum til sine møbler, tøj, glas, fiskestænger, hårde hvidevarer, cykler og de tusind andre ting, som han sikrer sig gennem opkøb af døds- og konkursboer.\nHan skifter nemlig Kolding-adressens 700 kvadratmeter ud med 2800 kvadratmeter og en placering, som han betegner som meget bedre.\n- Forretningen er meget mere synlig fra vejen her i Vojens og ligger ikke langt fra motorvejen.\nPassion for handel\nPeter Rørvang Hinge har i de seneste 12 år drevet genbrugsbutik samt opkøbt døds- og konkursboer i en radius af 100 kilometer fra hjemmet i Sommersted. I den nye forretning sætter han opkøbene til salg sammen med en række nye varer. Ved åbningen bliver der eksempelvis slagtilbud på helt nye knivsæt:\nFor mig er en god handel, at både jeg og kunden er tilfreds.\nPeter Rørvang Hinge, Kigindnytogbrugt\n- Folk skal kunne gøre en god handel, så hvis man kommer med flere ting, så kan vi handle. Prisskiltene er vejledende. For mig er en god handel, at både jeg og kunden er tilfreds, siger Peter Rørvang Hinge, der er vant til at mange opkøbere også kommer forbi – for at handle.\n- Det er jo varer af god kvalitet, fordi de kommer fra dødsboer. Der er både designmøbler og mærkevarer.\nDer er nok at se til. Det tidligere bolighus er på 2800 kvadratmeter. Hovedparten - 2200 kvadratmeter skal bruges til Kigindnytogbrugt, mens resten på et senere tidspunkt skal indrettes til boksrum, som folk kan leje sig ind i. Foto: Inge Rogat Møller\nBallasten er i orden. Peter Rørvang Hinge, som oprindeligt stammer fra Aarhus, har både en tømrer- og en butiksuddannelse. Blandt andet har han været daglig leder af Aktiv Super i Horsens.\n- Men jeg valgte at gå væk fra butikslivet, da børnene var små, forklarer han.\nFørst leje så køb\nDet er ejendomsmæglerfirmaet E. Dam Jensen fra Esbjerg, der har formidlet den store bygning. Den har stået tom, siden Idemøbler i 2016 flyttede til Haderslev og lider under manglende vedligeholdelse. Peter Rørvang Hinge har ved overtagelsen forpligtet sig til at holde den i stand. På længere sigt har han intentioner om at købe.\nPeter Rørvang Hinge er gift med Gitte Hinge, der driver Kigindnytogbrugt hos Gitte i Sommersted.\nParret bor i Sommersted.\nPeter Rørvang Hinge kommer selv til at stå i den nye butik, der på hverdage holder åbent torsdag til søndag fra klokken 10 til 15. Den første lørdag i måneden dog fra klokken 8 til 15.\nMandag til onsdag tømmer han dødsboer.\n- Eivind Dam Jensen pressede virkelig på for en overtagelse, siger Peter Rørvang Hinge, der også har kigget på andre lokaliteter i området. Placeringen og ikke mindst kvadratmeterne betød dog, at fingeren i sidste ende pegede på Trekanten.\n- Men bygningen trænger virkelig til en kærlig hånd.\nPeter Rørvang Hinge glæder sig rigtig meget til åbningsdagen. Lige nu går dagene med at sætte på plads. I første omgang er varerne fra den nu lukkede Kolding-forretning blevet flyttet til Vojens. Men det er slet ikke alt. En gård og den gamle købmandsbutik i Sommersted er også proppet med varer, som skal flyttes.\n- Så vi har travlt lige nu.


Tjekkiske turister i Borat badebukser arresteret i Kasakhstan | Mr. East\nTjekkiske turister i Borat badebukser arresteret i Kasakhstan\nBorat Foto: Michael Bulcik / SKS Soft GmbH Düsseldorf\nTjekkiet/Kasakhstan: Seks tjekkiske mænd blev arresteret i Kasakhstans hovedstad Astana, efter de i byens centrum tog tøjet af og iførte sig den fiktive kasakhiske journalist Borats, alias skuespiller Sacha Baron Cohen, karakteristiske badebukser og forsøgte at tage en selfie, skriver den tjekkiske avis Lidovky.\nDe seks blev arresteret af det kasakhiske politi og allerede dagen efter idømt til enten at betale 22.000 tenge (knap 500 kroner) hver i bøde eller tilbringe 10 dage i fængsel, hvorefter de alle valgte at betale bøden og blev løsladt igen.\nSagen har sat store diskussioner i gang på sociale medier i Kasakhstan, hvor mange mener, at tjekkerne skulle straffes mere hårdt. Borat er ikke populær i Kasakhstan, hvor filmen bliver opfattet som en uacceptabel måde at nedgøre Kasakhstan på.\nSe de tjekkiske mænd iført badebukserne her. ota\nNewer PostUkraine overvejer at stoppe togforbindelser til Rusland\nOlder PostUkrainske ultranationalister tiltrækker neonazistiske kræfter fra Europa


Michael Degn - Livet med Nokia 9210\nLivet med Nokia 9210\nNu har Nokia 9210 Communicator været på markedet i et stykke tid, og den fik for nogle måneder siden prædikatet >>Europas mest solgte smartphone<<.\nSelvom der findes andre smartphones, er Nokia 9210 på nuværende tidspunkt den eneste, der byder på nogle fornuftige og brugbare funktioner, når man tager størrelsen i betragtning.\nNokia gør meget ud af at markedsføre 9210 som en PDA med indbygget telefon, men det er efter min mening helt forfejlet, da det korrekte er en telefon med PDA funktioner, set ud fra et professionelt synspunkt.\nGrundliggende er det jo modstridende funktioner man forsøger at bygge sammen - en telefon skal helst være lille og diskret, mens en PDA skal have en vis minimumsstørrelse for at være brugbar. En sammenbygning vil derfor altid medføre forskellige kompromiser for begge funktioner.\nNokia er dog sluppet forholdsvis godt fra deres forsøg. Sloganet om det mobile kontor holder langt hen ad vejen, men jeg vil dog aldrig lade Nokia 9210 erstatte min Psion Serie 5mx, dertil er den simpelthen ikke alsidig nok. Derimod fungerer den fint som supplement til min Psion.\nDet første indtryk man får af 9210 er temmelig positivt. Med sin sølvfarvede front fremstår telefonen virkelig i et lækkert finish. Telefonen ligger godt i hånden, og selvom den efter nutidens forhold måske er noget stor, sammenlignet med andre telefoner, virker den ikke specielt klodset. Jeg vil endda sige, at bliver den mindre, bliver den ubrugelig.\nEn smart ting ingeniørerne hos Nokia har fundet på er profiltasten på fronten. Med den kan man nemt og bekvemt skifte profil. Det er nu dejligt hvis man sidder i møde og ikke vil forstyrres, eller hvis man skal ud at flyve. Så vælger man bare fly-profilen og telefon slukker og kan ikke bruges, men PDA delen kan fortsat bruges...smart!!!\nNår man åbner for telefonen, åbenbares en 4096 farvers aktiv matrixskærm med en opløsning på 640 x 200 punkter. Grafikken er utrolig flot, også set i forhold til forgængeren 9110, der kører på GeOS systemet.\nSelve tasterne er ikke store og egner sig ikke til indtastning af større afhandlinger, men en SMS-besked eller kort email i ny og næ kan sagtens gå an. Programtasterne er endnu mindre og med mine pølsefingre skal jeg være ekstra forsigtig. Ind i mellem kan jeg godt have svært ved at ramme præcis, og derfor undgår jeg så vidt muligt også alt for mange indtastninger.\nNår først man begynder at arbejde med Nokia 9210 kommer man hurtigt til den erkendelse, at de 8MB system SDRAM og 2MB intern FlashRAM simpelthen er for lidt at arbejde med. Der burde som et absolut minimum have været 16MB.\nProcessoren er en 32-bit ARM9 RISC CPU på 52MHz, men den er bare er så langsom, at man tror det er løgn. Som kompensation for rå regnekraft har 9210'eren til gengæld en lang batterilevetid, som nemt kan holde i en uges tid ved normal brug.\nKompatibilitet og dataoverførsel/datamigrering\nNokia 9210 Communicator er udstyret med Symbian OS v6.0, der bygger på Crystal licensen, hvilket giver nogle forbedringer i forhold til den gamle ER5, men samtidig også nogle begrænsninger på visse punkter. Kompatibiliteten med Microsoft er blevet meget bedre, og det betyder at der nu kan arbejdes med Word, Excel og Powerpoint i 95/97/2000-formaterne direkte på 9210'eren. Til gengæld er der ingen bagudkompatibilitet til ER5 platformen. Det skyldes først og fremmest, at ER6 anvender Unicode tegnsættet mens ER5 bruger det mere begrænsede ASCII IBM 1252 tegnsæt.\nDerudover er der forskel på den GUI, der benyttes. ER5 benytter en GUI ved navn EIKON, mens ER6 benytter UIKON og CKON.\nNokia 9210 understøtter ikke OPL programmer overhovedet. For at kunne køre et OPL program på en maskine kræves der en såkaldt OPL Runtime Code, også kendt som en OPL interpreter, hvilket er den del, der fortolker et OPL program så det kan afvikles. Denne del er fuldstændig udeladt på Nokia 9210, men Symbian har efter massive krav udviklet Symbian OPL Runtime Code, der er en Alfa-version på nuværende tidspunkt. Denne skal installeres inden man forsøger installation af et OPL program. Du kan downloade Symbian OPL Runtime Code via dette link ( http://www.symbiandevnet.com/downloads/sdks/v6/crystal6oplsdk.htm )\nHvis man vil installere flere programmer, der er skrevet i OPL, skal man være opmærksom på at disse ikke kan blandes med forskellige versioner. Det betyder, at når ét program i en serie opgraderes, skal de øvrige programmer i serien ligeledes opgraderes.\nNokia 9210 understøtter heller ikke databaser (Epoc Data), men der er understøttelse af DBMS (Database Management System) databaser i forbindelse med tredjepartssoftware (f.eks. SmallBase). Af samme grund er der ingen hjælpefiler i database-formatet som vi kender dem, men i stedet i et specielt tekstformat.\nSamlet set betyder dette, at der hverken kan udveksles programmer eller datafiler. Kun enkeltposter i Kalender og Kontakter programmerne kan udveksles, da de understøtter samme IrDA protokol.\nUndtagelsesvis er mbm (Epoc picture) filer til en vis grad kompatible. På ER5 kan disse mbm filer maksimalt være i 4-bit gråtoner = 2^4 (16 gråtoner) eller 8-bit farver = 2^8 (256 farver), hvorimod Nokia 9210 anvender 12-bit farver = 2^12 (4096 farver). Man kan godt kopiere disse filer mellem platformene og se dem på maskinerne, men man skal passe på hvad man gør.\nDerudover er standardformater såsom txt, gif, jpg o.s.v. naturligvis også kompatible.\nAlt dette gør naturligvis at man skal tænke sig godt om, hvis man påtænker at udskifte sin Psion / Ericsson PDA med en Nokia 9210.\nI de 2 efterfølgende afsnit vil jeg beskrive hvordan man alligevel kan foretage dataoverførsel mellem ER5 og ER6 platformen.\nDen umiddelbare løsning kan sagtens være via PC. Med en moderne PC med 2 COM porte er det forholdsvis simpelt. Hvis du har PsiWin v2.3x installeret er det bare at installere PC Suite for Nokia 9210 Communicator også. Programmet vil dog komme med en advarsel om at du har PsiWin installeret, men den skal bare ignoreres.\nNår begge programmer er installeret skal de konfigureres så de ikke konflikter. PsiWin kan sættes til at bruge COM port 1 og PC Suite for Nokia 9210 Communicator kan sættes til at bruge COM port 2, eller omvendt.\nNu kan både Psion PDA'en og Nokia 9210 tilsluttes, og ved at bruge PC'en som mellemstation kan der overføres filer mellem disse maskiner. Epoc Word dokumenter kan konverteres til f.eks. Microsoft Word og derefter overføres til Nokia 9210. Epoc Sheet til Microsoft Excel o.s.v. Der kan dog ikke overføres filer direkte fra Psion til Nokia på denne måde.\nSom tidligere nævnt er der ikke noget databaseprogram i Nokia 9210 og derfor er der i øjeblikket kun én mulighed for at overføre denne form for data. SmallBase er designet til både ER3, ER5 og ER6 platformen (bemærk at der bruges forskellige programmer til disse platforme). Ved at konvertere sin Epoc database til en SmallBase tabel bliver det nærmest en leg at udveksle data mellem Psion og Nokia (vil man migrere sine data til Nokia 9210, uden mulighed for efterfølgende synkronisering, behøver man ikke først at konvertere sin Epoc database til Smallbase format, men kan straks eksportere den).\nOpbygningen af tabellerne, d.v.s. etiketterne og deres indbyrdes placering skal være identiske på både Psion og Nokia. Det kan f.eks. være sådan, at man har opbygget en del forskellige og komplekse tabeller på sin Psion PDA og bare nogle tomme tabeller på Nokia 9210. Man eksporterer så hver enkelt tabel fra Psion til en fil i et passende format, det kunne være en CSV fil i et semikolonsepareret format. Via PC'en kopierer man denne *.txt fil over til Nokia 9210.\nI SmallBase vælger man Importer - CSV (txt) (skift+ctrl+i), vælger den ønskede fil, hvilken tabel den skal importeres i og den ønskede separator. Når importen er afsluttet, er dataene i tabellerne identiske. Desværre kan filtre og farver ikke overføres på samme måde, men skal laves manuelt.\nNår der fremover tilføjes nye poster i de forskellige tabeller, behøver man kun at eksportere disse nye poster, og her giver SmallBase netop muligheden for at vælge mellem at eksportere alle eller udvalgt post(er). Disse importeres igen efter ovenstående fremgangsmåde på Nokia 9210 og igen er maskinerne synkroniseret.\nOvenstående bliver dog for bøvlet i længden, men det er der da heldigvis råd for. ER5 benytter sig af IrOBEX standarden, men er begrænset til kun at kunne overføre enkeltposter fra Kalender og Kontakter programmerne, når der indgår fremmede IrDA enheder. Med programmet plBeam brydes denne begrænsning og der kan sendes og modtages filer via infrarød som normalt.\nNår der sendes filer til Nokia 9210, modtages disse i Indbakke som Fjernenhed. Her kan de åbnes og gemmes. Filer til SmallBase kan efterfølgende importeres. Fremgangsmåden vil være den samme som beskrevet i via PsiWin.\nNokia 9210 Communicator som modem\nEn virkelig stærk feature er muligheden for at kunne bruge Nokia 9210 som både faxmodem og infrarød modem til email og/eller internet sammen med sin PDA. Selvom man kan gøre begge dele fra Nokia 9210 kan der være situationer, hvor det er mere hensigtsmæssigt at bruge sin PDA.\nJeg bruger min Psion Serie 7 til ca. 90% af al min email kommunikation. Hovedsageligt foregår det via mit Psion Gold Card 56K modem, men når jeg er ude bruger jeg mobiltelefon i stedet. Og det fungerer upåklageligt. Selv faxmeddelelser smutter afsted uden problemer. Ved at bruge min Psion kan jeg lagre mine emails med SaveMail, da jeg bruger dem som reference. Den mulighed har man ikke med Nokia 9210, og den kan heller ikke håndtere så store mængder email.\nNokia 9210 i dagligdagen\nAlt efter hvad man bruger sin 9210'er til, vil der være forskellige meninger om hvor godt eller dårligt den gør arbejdet. Jeg bruger den i forbindelse med mit arbejde, hvor jeg har mine kontakter tastet ind i Kontaktbiblioteket, så jeg hurtigt og nemt kan ringe dem op eller sende en SMS eller fax.\nDa jeg bruger min 5mx til kalender og opgavestyring, bruger jeg stort set ikke kalenderfunktionen i 9210, men den kan da bruges i mangel af bedre. Den kan de samme ting som min 5mx, men skærmarealet er meget mindre, så der er ikke helt det samme overblik.\nKontorprogrammerne fungerer ganske udmærket, men p.g.a. de meget små taster er det begrænset hvor meget man kan holde ud at skrive ad gangen. Henter man derimod dokumenter via email eller PC og blot skal gennemse dem, er det en helt anden sag.\nAlt i alt må jeg konkludere, at med de rette værktøjer til rådighed, er Nokia 9210 et dejligt og positivt bekendtskab - også selvom jeg godt kunne tænke mig noget mere saft og kraft, men i sidste ende er det jo et spørgsmål om prisen. Forstår man at udnytte sine værktøjer optimalt, har man her en god og pålidelig partner.\nKøb Nokia 9210 Communicator i PDAshoppen!


Betjeningsvejledning BAIER Murrillefræser BMF PDF\nDownload "Betjeningsvejledning BAIER Murrillefræser BMF 500"\n1 Betjeningsvejledning BAIER Murrillefræser BMF 500 Indhold: Sikkerhedsbeskrivelse "For Deres sikkerheds skyld" Konformitetserklæring Garantibestemmelser Betjeningsvejledning Generelle sikkerhedsanvisninger\n2 For Deres sikkerheds skyld! Læs gældende forskrifter, sikkerhedsbestemmelser og betjeningsvejledningen. Opbevar altid sikkerhedsbestemmelserne og brugsvejledningen sammen med maskinen. Kontrollér, at den på typeskiltet anførte spænding er identisk med netspændingen. Beskadiget beskyttelsesisolering er livsfarlig. Tildæk ikke køleluftindgangen til motoren og hold den ren (tørrenses ved gennemblæsning). Som hovedregel må motor og øvrige elektriske dele kun benyttes tør tilstand. Stik aldrig skruetrækkere eller andre genstande ind i køleluftindgangen. Skilte eller andre dele, der ikke er BAIER fabrikat, må ikke skrues eller nittes til motor-, håndtag-, gear- eller beskyttelseskasse. Før ibrugtagning af maskinen testes alle synlige skruer, møtrikker og beskyttelsesanordninger for korrekt placering. Udsæt ikke elektroværktøj for ekstrem varme og kulde, da mekaniske og elektriske skader da vil opstå - risiko for legemsbeskadigelse! Såfremt maskinen tabes på gulvet eller kommer i kontakt med vand, skal den inden yderligere anvendelse indleveres til nærmeste BAIER-forhandler til gennemsyn. Sørg for afsikring af arbejdsstedet (også bag gennemboringer), således at hverken De eller andre udsættes for fare. Vær opmærksom på åbne og tildækkede strøm-, vand- og gasledninger. Beskadigelser kan være livsfarlige. Hold motorkabel og forlængerledninger væk fra arbejdsstedet. Pas på ikke at beskadige kabler eller laden dem være til gene for andre (så folk snubler). Sørg for tilstrækkelig udluftning af lukkede rum. Arbejd kun med fast tilskruet støttegreb. Anvend skridsikre, tykt polstrede handsker til reducering af vibrationer i hånden. Beskyt Dem selv og andre personer i umiddelbar nærhed mod boresplinter ved at anvende beskyttelseshjelm, beskyttelsesbriller eller ansigtsmaske. Undgå unødig støjudvikling. Beskyt Dem selv og andre personer i umiddelbar nærhed ved at anvende høreværn. Undgå unødig støvudvikling. Anvend den af BAIER tilbudte støvsugeranordning, som under alle omstændigheder bør anvendes ved udvikling af sundhedsskadeligt støv. Anvend kun ubeskadiget, rent og skarpt BAIER originalværktøj. Vær meget omhyggelig ved skift af værktøjer, og anvend kun dertil beregnede værktøjer. Vær opmærksom på værktøjets omløbsretning. Kontrollér, at værktøjet er korrekt anbragt og fastspændt. Ved start af og under arbejdet med maskinen skal der holdes i begge håndtag. Tag højde for reaktionsmomenter ved start af og under arbejdet med værktøjet (f.eks. ved pludselig fastlåsning eller brud). Går værktøjet itu under arbejdet, sluk da straks maskinen, tag stikket ud af kontakten og skift værktøj. Ret aldrig elektroværktøj i tilsluttet stand mod Dem selv eller andre - pas på ved berøring. Værktøjer, værktøjsfatningen og andre dele i umiddelbar nærhed af arbejdsstedet kan efter brug blive meget varme. Hold værktøj og maskiner væk fra brændbart materiale. Læg først maskinen fra Dem, når værktøjet er fuldstændig standset. Som hovedregel må maskinen ikke lægges på værktøjet og el-kablet. Tag højde for, når de sætter maskinen på plads, at værktøjet ikke kan skade hverken Dem selv eller andre. Personer under 16 år må ikke benytte maskinen. Check før brug både maskine, tilslutningsledning og stik. Reparationer må kun udføres af os eller en anden autoriseret BAIER - forhandler.\n3 Konformitetserklæring Vi erklærer under almindeligt ansvar, at dette produkt er i overensstemmelse med følgende normer eller normative dokumenter: EN 50144, EN , EN , EN , EN i henhold til bestemmelserne i direktive:73/23/eöf og ændringer 93/68/EÖF. Støjmåleværdier BMF 500 Lpa (lydniveau) db(a) 94 Lwa (akustik styrke) db(a) 103 Anvend høreværn, hvis lystrykket overstiger 85 db(a) Vibrationsmåleværdier BMF 500 m/s² 2,9 Maschinenfabrik OTTO BAIER, Heckenwiesen 26, D Asperg ppa. Dr. Lorenz i.v. Schlack Garanti: På dette elektroværktøj yder vi en garanti på 12 måneder i henhold til vore gældende leverings- og garantibestemmelser fra leveringsdag at regne (godtgjort ved faktura eller følgeseddel). Skader, der opstår som følge af naturlig slitage, overbelastning eller uhensigtsmæssig brug, er ikke omfattet af garantien, hvilket også gælder ved ikke-forskriftsmæssig anvendelse af maskinen, ikke egnede værktøjer og tilsidesættelse af sikkerhedsbestemmelserne. Reklamationer inden for garantiperioden kan kun accepteres, såfremt maskinen indsendes franko til os eller til en af os autoriseret forhandler i hel og komplet stand.\n4 Betjeningsvejledning Tekniske data BMF500 Optagen effekt Watt 1020 Omdrejningstal Omdr/min 1200 Rillebredde mm Rilledybde mm BMF 500 er kun egnet til fræsning af riller i murværk og må ikke anvendes i træ, beton, hård kalksandsten og lignende hårde materialer. Ibrugtagning: OBS Læs først sikkerhedsbestemmelserne grundigt igennem. Stikket bør ikke sættes i, før der er skiftet værktøj og man er parat til at arbejde med maskinen. 1. Valg af fræser Vare-Nr. Rillebredde Rilledybde Fræser nr. 67 B mm mm Fræser nr. 3 B mm mm Fræser nr. 318 B mm mm Fræser nr. 4 B mm mm Fræser nr. 5 B mm mm\n5 2. Udskiftning af fræserskær (fig. 3) Fasthold drivakslen (5) med gaffelnøglen SW 17, hvorefter fræseren løsnes og afdrejes med den indstillelige fræsernøgle (6) i valsens omløbsretning. For at kunne løsne fræseren endnu lettere, medsendes med hver fræser en aluunderlagsskive. Læg denne underlagsskive mellem fræser og fræservalse. Sådanne underlagsskiver er udsat for megen slitage og må derfor ofte udskiftes. Drej den nye fræser med hånden mod omløbsretningen og træk den let fast. Fræsertænderne skal pege i omløbsretningen. Gode fræseresultater opnås kun med skarpe fræsere. Slibning bør kun udføres af os eller en autoriseret forhandler (fig. 4). Anvend kun siliciumkarbid slibeskiver, granulering Indstilling af fræsedybde (fig. 1) Den fastlagte fræsedybde (v.hj.a. fræsediameteren) kan forskydes med 12 mm ved at indstille den forreste omløbsvalse (3). Løsn begge topmøtrikker (4) på akslen. Indstil den ønskede dybde og fastspænd igen topmøtrikkerne (4). Undlad at gå til det yderste med fræseren, da den ønskede fræsedybde derved måske ikke nås, og fræservalsen ødelægges. 4. Påbygning af støvsugerdæksel OBS Såfremt der fræses i materialer med sundhedsskadeligt støv (f.eks. kvartssand), skal der forefindes udsugningsmulighed (fig. 5). Fjern beskyttelsesdækslet efter udtagning af skruerne (8) og indsæt støvsugerdækslet (fig. 1). Skru skruerne (8) fast. Tilslut maskinen til BAIER specialstøvsugerens slange. Maskinen er nu klar til brug. Fuldt udbytte af maskinen kan kun garanteres med anvendelse af BAIER specialstøvsugeren. 5. OBS Fræs aldrig uden fræserafdækning, eller anvend støvsugerdæksel. 6. Vær helt sikker på, at den til arbejdet nødvendige fræser nu også anvendes, og at den rigtige fræsedybde er indstillet. Ved meget hårde sten er det ofte sikrere at udnytte fræsedybden fuldt ud. 7. OBS Stå i en god stilling, når der arbejdes. Specielt ved arbejde i hårde sten er der fare for tilbageslag. Ved en god arbejdsstilling forhindres også, at maskinen "danser", hvilket kan medføre skade på fræseren og drevet. 8. Anbring murrillefræseren med den forreste omløbsvalse (3) således, at fræserskæret ikke rører murværk etc. Tryk med tommelfingeren på sikkerhedsknappen (1) og tænd maskinen (fig. 2) med afbryderhåndtaget (2) ved at trykke i fræseretningen. Pres nu den løbende fræser ind i murværk etc. Såsnart valserne rører, presses og føres maskinen i fræseretningen. Maskinen kobler fra, såsnart trykket på afbryderhåndtaget slækkes i fræseretningen. Maskinen kan først tilsluttes igen, når sikkerhedsknappen aktiveres.\n6 Generelle anvisninger De af os leverede elektroværktøjer er underlagt sikkerheds- og sundhedsbestemmelserne i loven om tekniske arbejdsredskaber. De opfylder ved forskriftsmæssig brug gældende bestemmelser. Før de forlader vort lager, underkastes vore elektroværktøjer adskillige kontroller. De får således et pålideligt værktøj i hånden, som opfylder Deres ønsker og krav. Et elektroværktøj skal dog alligevel plejes og passes. Ingen eller mangelfuld pleje kan medføre, at værktøjet bliver hurtigt nedslidt eller bryder sammen. Ved fejl og/eller skader, der opstår som følge af manglende pleje og/eller tilsidesættelse af de i denne betjeningsvejledning anførte sikkerhedsbestemmelser og tilsvarende uheldsforebyggende anvisninger, bortfalder erstatningsansvar og garantiforpligtelse. Vær også opmærksom på din ulykkesforsikrings tilsvarende bestemmelser. Dette elektroværktøj er sikkerhedsisoleret og radiodæmpet, og det anvendes ved énfasevekselstrøm. Maskinen er beregnet til industri- og erhvervsbrug Service og reparation: 1. OBS Læs først alle sikkerhedsbestemmelser omhyggeligt. 2. Reparationer må kun udføres af en autoriseret forhandler, da der ellers kan påføres brugeren og andre personer skade. 3. Ved svigtende funktion af de selvafbrydende kulbørster og ved tydelig svækkelse i ydelsen samt ved andre uregelmæssigheder skal maskinen indleveres til en af vore forhandlere til afprøvning og smøring.\nBetjeningsvejledning BAIER special-støvsuger BSS 406. Sikkerhedsanvisninger. Konformitetserklæring Generelle anvisninger Betjeningsvejledning\nBetjeningsvejledning BAIER special-støvsuger BSS 406 Indhold: Sikkerhedsanvisninger Konformitetserklæring Generelle anvisninger Betjeningsvejledning Sikkerhedsanvisninger 1 Støvsuger BSS 406 Konformitetserklæring\nElektrisk vinkelsliber Betjeningsvejledning\nElektrisk vinkelsliber Betjeningsvejledning Læs venligst betjeningsvejledningen igennem før vinkelsliberen tages i brug, med henblik på sikker og effektiv betjening. Opbevar betjeningsvejledningen på et